הוועדה לקידום מעמד האישה ולשוויון מגדרי, כנסת 25, פרוטוקול מספר 7, 2023-01-30 00:00

פנינה תמנו: בוקר טוב לכולם, לחברות הכנסת, לחברי הכנסת, לנציגי המשרדים, לאורחות, לארגוני הנשים, לצוות הוועדה

פנינה תמנו:  עברה עלינו שבת לא פשוטה שבה נרצחו שבעה ישראלים שיצאו מבית כנסת ואני רוצה שנפתח את הדיון בדקת דומיה, בעמידה לזכרם

פנינה תמנו:  משתתפים בצער המשפחות

פנינה תמנו:  שנדע ימים טובים יותר

פנינה תמנו:      התכנסנו כאן כדי לדון בתוכנית הלאומית למניעה וטיפול באלימות במשפחה, תוכנית שיצאה לדרך בשנת 2016, אנחנו מתחילים לצבור קילומטרז' מול מגפת מדינה

פנינה תמנו:  חברה שחפצה חיים אינה יכולה להרשות לעצמה מצב דברים שמדי שנה ושנה אנחנו רואים שאנחנו עומדים על מעל 20 נשים שנרצחות

פנינה תמנו:  לצערנו, השנה שחלפה הייתה שנה מאוד קשה, כולנו – בין אם זה משרדי הממשלה ובין אם מדובר בכנסת, וכמובן ארגוני החברה האזרחית שעושים רבות – כולנו מחויבים להיאבק בתופעה

פנינה תמנו:      הממשלה וזרועותיה לקחו אחריות בשנת 2016 אבל אנחנו כולנו מבינים גם שלא הכול מושלם ואנחנו תמיד צריכים להיות עם היד על הדופק לראות שאנחנו מתקדמים בכיוון הנכון, מאפשרים את ההגנה הנדרשת לנשים, כאשר אנחנו יודעים שמדובר בלא פחות – לפחות לפי הערכות – מ-200,000 נשים שנמצאות במעגל האלימות וחיות תחת צל האלימות, כשחלק מהתוכנית זה בוודאי למקד את קהלי היעד ולהגיע אליהם באופן אקטיבי, ולא רק לחכות שאותן נשים, ולא רק נשים, יגיעו למשטרה או לרשויות הרווחה

פנינה תמנו:      אני רוצה לפתוח בהצגת התוכנית

פנינה תמנו:  מי שמרכז, אמון על הריכוז, זה משרד הרווחה

פנינה תמנו:  אתי קיסוס, ראש מינהל שירותים אישיים וחברתיים, סמנכ"לית בכירה, משרד הרווחה והביטחון החברתי

פנינה תמנו:  אני אשמח שתציגי את פני הדברים, התוכנית הלאומית, וגם אני מבקשת כנות מלאה לגבי איפה הדברים לא עובדים

פנינה תמנו:  לא תמיד זה בזירה שלכם, למרות שעשרה משרדי ממשלה היו חלק מן התוכנית, גם אם יש משרדים שלא אקטיביים, פה בדיוק המקום, כאן בכנסת, כמי שאמונים על פיקוח עבודת הממשלה, להציף את הדברים

פנינה תמנו:  לא חלילה ממקום לא קולגיאלי אלא כי בדיני נפשות עסקינן, ואנחנו ביחד נדאג שהתוכנית הזאת תהיה הכי אפקטיבית, הכי מצילת חיים, הכי מונגשת והכי נכונה כדי שבעזרת השם נצמצם את המספרים הקשים מאוד

פנינה תמנו:  בבקשה, אתי

אתי קיסוס: בוקר טוב

אתי קיסוס:  תודה

אתי קיסוס:  אני נכנסתי לתפקידי לפני מספר חודשים, אני מסכמת בעצם את שנת 2022 שהובלה על ידי איריס פלורנטין שמילאה את התפקיד

פנינה תמנו: מאחלת לך הצלחה

פנינה תמנו:  איריס עשתה הרבה מאוד למען המשרד

פנינה תמנו:  אני בטוחה שעוד תשוב לשירות הציבורי

אתי קיסוס: אכן

אתי קיסוס:  תודה

אתי קיסוס:  אני חושבת ששנת 2022 התנהלה בתקציב שיא שעמד על 155 מיליון שקלים, הייתה עשייה מאוד ענפה שאנחנו מאוד מאוד גאים בה, נפרט אותה בהמשך

פנינה תמנו: זה 155 שמומשו או 155 שהוקצו? כי אני זוכרת, בממשלה כל מה שדווחנו זה 200 מיליון, תקנו אותי אם אני טועה

אתי קיסוס: הוקצו ומומשו, אנחנו נפרט בהמשך

פנינה תמנו: בסדר גמור

אתי קיסוס: (שקף: ציר הזמן)

אתי קיסוס:  קצת על ציר הזמן

אתי קיסוס:  הרציונל בעצם להקמה של הוועדה הבין-משרדית היה הכרה שהתופעה היא תופעה חברתית שמחייבת איגום משאבים וחבירה ביחד של כל משרדי הממשלה הרלוונטיים

אתי קיסוס:  ואכן, למרות הפתיח, חשוב להגיד שכל משרדי הממשלה, שחלקם נציגים שלנו פה, וגם שותפים מהחברה האזרחית, עובדים איתנו בשיתוף פעולה מלא, חשוב להגיד את זה

אתי קיסוס:  חלק מהשותפים שלנו נמצאים פה

אתי קיסוס:      בתהליך מקדים שקדם לכינון של הוועדה, המשרד לביטחון פנים בזמנו כינס את כל השותפים ובעצם מיפה את כל החסמים שאיתם התמודדו אנשי המקצוע, וברגע שכוננה הוועדה הוקמו צוותי משנה בין-משרדיים שפירקו אחד אחד את כל החסמים שעלו והציעו כל מיני פתרונות, ומשם יצאנו לדרך עם העבודה של הוועדה

אתי קיסוס:      (שקף: אודות התוכנית הלאומית למניעה וטיפול באלימות במשפחה, תחומי הפעולה)

אתי קיסוס:  השקף הזה משקף ככה בקטנה את ההוליסטיות של התוכנית, כשבעצם היא עובדת על שלושה תחומים עיקריים, יש לנו פה שלוש קבוצות: של תשתיות, של כלים ושל אוכלוסיות, כשלכל אחד מהשמות שנמצאים פה היה ייצוג בוועדה בצוות משנה שגיבש המלצות לגבי כל אחד מהתכנים הללו

אתי קיסוס:       (שקף: עקרונות הפעולה)

אתי קיסוס:  עקרונות הפעולה, אני לא אעבור עליהם אחד אחד אבל אני אגיד שכל אחד מעקרונות הפעולה קיבל מענה בתוך העבודה של הצוותים וביישום

אתי קיסוס:  מריה, מרכזת הוועדה, תציג אחריי את הדברים

אתי קיסוס:       אחד הדברים שאנחנו מאוד גאים בהם זה הפיתוח של מענים במודל של One Stop Shop

אתי קיסוס:  פיתחנו כבר שני מרכזי אלומה לנשים, שנותנים מענה מיידי, 24/7 לנשים, ועומדים להיפתח שניים נוספים ברחבי הארץ

פנינה תמנו: לפי התוכנית, ההתחייבות היא לארבעה מרכזי שירות?     

אתי קיסוס: לארבעה

אתי קיסוס:  שניים כבר הוקמו, שניים נמצאים בתהליכי הקמה מתקדמים

אתי קיסוס:  אחד מהם בבאר שבע, עומד להיחנך אני מקווה בחודשים הקרובים

פנינה תמנו: כמה כל מרכז כזה נותן טיפול?     

אתי קיסוס: זה לא עניין של טיפול

אתי קיסוס:  זה מרכז שנותן 24/7 מענה לנשים שלא מתאימות למקלטים, שלא מעוניינות לצאת למקלטים, שיש סיבה כזאת או אחרת שהן לא יכולות

פנינה תמנו: כמה נשים?      

מריה פודגייצקי: מאז הפתיחה, 900 נפגעות קיבלו מענה מאלומה, למרות הפרסום המועט

מריה פודגייצקי:  לא יצאנו לפרסום מסיבי כי נפתחו שניים בלבד מתוך ארבעה, ממקום של זהירות כי המקומות האלה צריכים לתת מענה אידיאלי, לא פחות

פנינה תמנו: איפה זה בארץ?     

אתי קיסוס: עכו, בית שמש, ועומדים להיפתח בבאר שבע ובראשון לציון

אתי קיסוס:  אחד בכל מחוז של משרד הרווחה

מירב בן ארי: תציגי את עצמך, שידעו מי את

אתי קיסוס: מריה פודגייצקי היא מרכזת הוועדה הבין-משרדית ותיכף היא תקבל את כל הבמה והיא תציג גם את העשייה

מירב בן ארי: אני יודעת מי זאת מריה, שידעו גם אחרים

אתי קיסוס: אני בעצם מעבירה למריה כדי לפרוט את כל התוכניות

אתי קיסוס:  אנחנו חילקנו את זה למניעה ולאיתור, לטיפול ולשיקום, ולהגנה

פנינה תמנו: מריה, מנהלת תוכנית לאומית למניעת אלימות במשפחה, משרד הרווחה והביטחון החברתי

פנינה תמנו:  את בעצם מנהלת את התוכנית עצמה

מריה פודגייצקי: אני מרכזת את כל הפעולות של התוכנית, מנהלת את כל הפעולות

מריה פודגייצקי:  שלום לכולם, מתרגשת להיות פה, אני רואה שרוב השותפים שלנו נמצאים כאן

מריה פודגייצקי:  התוכנית, כשמה, היא תוכנית בין-משרדית, היא תוכנית לאומית, יש פה הרבה מאוד שותפים

מריה פודגייצקי:  אנחנו נציג את העשייה שלנו אבל באמת זאת עשייה של הרבה מאוד אנשים שחוברים ביחד ובאמת יש פה עבודה בין-משרדית מדהימה

מריה פודגייצקי:  אני חושבת שזה המשאב הגדול של התוכנית הזאת וזה גם מה שאפשר לנו להביא לתוצאות שנציג אותן עכשיו תוך זמן מאוד מאוד קצר

פנינה תמנו: תפרטי מי השותפים לתוכנית

מריה פודגייצקי: נמצאים כאן משרד הבט"ל, המשרד לביטחון לאומי – עכשיו השתנה השם – משרד החינוך, משרד הבריאות, משרד המשפטים, משטרה, שב"ס, רש"י, אוצר, הרבה מאוד ארגונים, וכמובן השוויון המגדרי

פנינה תמנו: מי הנציג של האוצר?      

מריה פודגייצקי: תאיר פה

מירב בן ארי: גם חינוך פה, אני רואה

מריה פודגייצקי: משרד החינוך פה, אמרנו

מריה פודגייצקי:  גם אם שכחתי מישהו אז לא להיפגע

מריה פודגייצקי:  באמת התוכנית היא רחבה מאוד

מריה פודגייצקי:  כמובן, ארגוני חברה אזרחית ששותפים איתנו לכל הדרך

מריה פודגייצקי:       לפני שאני אצלול לפעולות אני באמת רוצה להגיד שכל מה שהתאפשר, הוא התאפשר בזכות שיתופי פעולה באמת יוצאי דופן בין משרדי ממשלה, ומראש מתנצלת אם אשכח לציין מישהו, זה גם מהתרגשות וגם מריכוז מידע

פנינה תמנו: כן, אבל אנחנו לא בחגיגה פה, שיהיה פה ברור, בסוף המספרים לא ירדו

פנינה תמנו:  אני רוצה להכיר את התוכנית

פנינה תמנו:  אנחנו כאן כצוות עבודה

מריה פודגייצקי: אז בואו נצלול

פנינה תמנו: אנחנו רוצים לצלול לעבודה, בלי לחלק כל מיני פרסים לעצמכם

פנינה תמנו:  אני אכבד אתכם, אני בטוחה שאתם עושים עבודה קשה משנת 2016, אבל המצב שבו אנחנו נמצאים ממש לא טוב, ואת זה צריך להבין

מריה פודגייצקי: (שקף: התוכנית הלאומית למניעה וטיפול באלימות במשפחה - מניעה ואיתור)

מריה פודגייצקי:  אני אצלול לציין את הפעולות של הוועדה הבין-משרדית, אגיד ואומר שמאז תוספת התקציב אנחנו רואים עלייה של 22% במספר מקבלי השירות, ו-3

מריה פודגייצקי: 6% עלייה בפניות ל-118, שזה קו חירום של משרד הרווחה שהתוכנית הלאומית הרחיבה אותו, הוסיפה לשם ארבעה עובדים סוציאליים ודוברי שפות

מריה פודגייצקי:  מעכשיו זה לא מענה טלפוני בלבד אלא יש כתובת מקצועית

פנינה תמנו: מאז שהתוכנית נפתחה אנחנו רואים עלייה של 22%

מריה פודגייצקי: במספר מקבלי השירות, ו-3

מריה פודגייצקי: 6% קבוע עלייה בפנייה ל-118

מריה פודגייצקי:  אני גם אומר שבתקופות הקמפיין – ותיכף אני ארחיב בנושא ההסברה – אנחנו ראינו עלייה של 300% בפנייה ל-118, זה מראה לנו את האפקטיביות של צורת ההסברה

פנינה תמנו: הפנייה ל-188, בכמה שפות? ארבע שפות

פנינה תמנו:  איזה שפות?     

מריה פודגייצקי: ערבית, רוסית, אמהרית, ועברית כמובן

מריה פודגייצקי:  אנגלית, רוב המוקדנים יודעים לענות מענה גם באנגלית, אנחנו לא הוספנו אותו, הוא פשוט קיים

מריה פודגייצקי:  בנוסף ל-118 יש קו לפניות שקטות וגם קו גברים

מריה פודגייצקי:  אנחנו מפתחים כל פעם מענים ייעודיים בהתאמה לצרכים

יסמין פרידמן: מה זה פניות שקטות?     

מריה פודגייצקי: פניות שקטות זה פניות sms, מישהו שלא רוצה לדבר או לא יכול לדבר

פנינה תמנו: לאחרונה גם ראינו – זה היה ילד לדעתי – היה איזה פרסום, אמרה: מרימה טלפון, אני צריכה פיצה

פנינה תמנו:  זה היה מצמרר

דבורה ביטון: זה כבר לא שקט

דבורה ביטון:  זה כבר מוכר

דבורה ביטון:  צריך לשנות להם - - -     

פנינה תמנו: את הקוד

פנינה תמנו:  בבקשה

מריה פודגייצקי: אנחנו נמצאים בהתנעה של תוכנית ייעודית לגברים בכל הנושא של איתור מוקדם עבור גברים כשאנחנו חוששים שהדבר יכול להתפתח לאלימות, אנחנו רוצים לזהות אותם קודם ולהנגיש להם את השירות הזה בצורה שאינה שיפוטית

מריה פודגייצקי:  אנחנו עובדים שנה שלמה על דרכי איתור ופנייה נכונה לגברים ואנחנו מכינים גם קמפיין ייעודי לנושא הזה

יסמין פרידמן: יש הצלחה בזה, באיתור של גברים?     

מריה פודגייצקי: אני לא רוצה לדבר כרגע באמת על הצלחה, ואני אקדים ואומר למה

קריאה: יש עלייה בפניות

מריה פודגייצקי: בפניות גברים יש עלייה אבל היא לא מספקת מבחינתנו

מריה פודגייצקי:  אנחנו שואפים להרבה יותר כי אנחנו חושבים – בגלל שאלימות היא אלימות זוגית בדרך כלל, כשאנחנו מסתכלים על מספר מקבלות השירות שהן הנפגעות ביחס למספר מקבלי השירות שהם הפוגעים, אנחנו רוצים ליצור השוואה בין השניים, זאת השאיפה שלנו עד כמה שניתן

מריה פודגייצקי:  וכן, כמובן כל הנושא של איתור מוקדם ולא לטפל רק בקצה אלא באמת להיות שם קצת קודם

מריה פודגייצקי:       הוקצו משאבים למרכזים קהילתיים, שזה עובדים סוציאליים מתכללים פעולות

מריה פודגייצקי:  הרי הוועדה היא ועדה בין-משרדית, אנחנו מתכללים, אנחנו רוצים שגם בשטח התכלול הזה יתקיים בצורה מיטבית

פנינה תמנו: כמה מתכללים יש לנו והאם הם כאלה שכבר היו תקנים במערכת?     

מריה פודגייצקי: לא, זה חדש

מריה פודגייצקי:  אני מדברת רק על תקנים חדשים

מריה פודגייצקי:  86 הוקצו, זה לא מזמן הוקצה, יחסית חדש, כבר 30% כמעט אוישו

מריה פודגייצקי:       תקציב לפעולה – העברנו תקציב למשרד לשוויון מגדרי, ליועצות למעמד האישה, לפעולות קהילתיות, גם זה כבר בוצע

פנינה תמנו: מה התפקיד של המתכללים הקהילתיים?     

מריה פודגייצקי: המתכלל האזורי

מריה פודגייצקי:  הרי כשאנחנו מדברים על נושא של אלימות במשפחה, במיוחד במישורים של איתור, זיהוי מוקדם, מישהו צריך לתכלל את כל הסביבה הזאת – של משרד החינוך, משרדים אחרים – כמו ועדה בין-משרדית, ברמה מקומית עירונית

פנינה תמנו: אוקיי

פנינה תמנו:  אז יש לנו בערך – מטי, תקני אותי – יש לנו למעלה מ-200 רשויות

פנינה תמנו:  250

קריאה: 257

קריאה: 256

קריאה:  ירדה אחת

פנינה תמנו: יש לנו כרגע רק 30, כשהיעד הוא מה? בפריסה עירונית? בפריסה אזורית?      

מריה פודגייצקי: כרגע ההתייחסות היא אזורית אבל אם אנחנו נראה שהתפקיד הזה נכון גם ברמה עירונית אנחנו נפעל בהתאם

מריה פודגייצקי:  זה תפקיד חדש

פנינה תמנו: אוקיי

פנינה תמנו:  הכסף ישנו, התקציב ישנו

מריה פודגייצקי: מבחינת תוכנית לאומית כולה?     

פנינה תמנו: לא

פנינה תמנו:  ל-86

מריה פודגייצקי: בוודאי

מריה פודגייצקי:  כן, זה הוקצה

פנינה תמנו: אז מה הקושי לאייש את המשרות?      

אתי קיסוס: יש כרגע קושי כללי לאיוש משרות של עובדים סוציאליים בכלל, בהרבה מאוד תפקידים, לא בהכרח רק בתפקיד הזה

אתי קיסוס:  ברשויות המקומיות

פנינה תמנו: בסדר, אבל אני בסוף מאמינה שעם המאמץ הנכון, השיווק הנכון, אנשים - - -     

יסמין פרידמן: השכר הנכון

פנינה תמנו: השכר הנכון

קריאה: השכר של עובדות סוציאליות נמוך

פנינה תמנו: נכון

פנינה תמנו:  אנחנו כולנו זוכרות את המחאה האחרונה שלהם

מירב בן ארי: לפחות הממשלה הקודמת עשתה את מה שלא עשו פה כל כך הרבה שנים, לפחות תקצבה

פנינה תמנו: זה אפרופו הצווארון הוורוד

פנינה תמנו:  אני מבקשת להאיץ את האיוש

פנינה תמנו:  כל עוד נותנים לכם, תדאגו לאייש כי בעבר כל הזמן אנחנו דיברנו על כך שלא הוקצו תקציבים שהם מספקים, אז ברגע שמוקצים, לשים ממש את הרגל על הגז

דבורה ביטון: במיוחד שמדובר בחיי אדם

פנינה תמנו: לקבוע עובדות גם

פנינה תמנו:  הלאה

שרון ניר: אגב, בנושא כל כך מרכזי הייתי רוצה לראות מישהו מחברי הקואליציה, חברות הקואליציה

דבורה ביטון: אנחנו לא מכניסים פוליטיקה

פנינה תמנו: חברות יקרות, אחר כך, לא רוצה לקחת את זה למקום הפוליטי כרגע

פנינה תמנו:  הביקורת שתהיה לנו, גם בתוך המליאה נשמיע וגם אחר כך

פנינה תמנו:  כרגע יותר חשוב שנתמקד

יסמין פרידמן: 	ל-2023, יודעים מה התקציב שהם קיבלו?     

פנינה תמנו: 2023, עדיין לא הגיע תקציב מדינה

יסמין פרידמן: את שאלת אותה אם יש להם תקציב לזה

מירב בן ארי: התוכנית הלאומית הוקצבה לחמש שנים, היא תסביר לכם, ואת כל זה אנחנו תקצבנו

מירב בן ארי:  עכשיו כל מה שצריך זה לעבוד

פנינה תמנו: בדיוק

פנינה תמנו:  תודה

פנינה תמנו:  תמשיכי

קריאה: לכמה שנים?     

קריאה: חמש שנים

פנינה תמנו: זה מפריע, סליחה

פנינה תמנו:  חברות הכנסת, חברי הכנסת, אני רוצה שהיא תמשיך בהצגה

פנינה תמנו:  בבקשה

מריה פודגייצקי: התוכנית הגדולה מתוקצבת, בסך הכול אמורה להגיע ל-250 מיליון בסיומה

מריה פודגייצקי:  יש תוכנית עבודה שלמה שפרוסה על פני חמש שנים

מריה פודגייצקי:  ברגע שיש תקציב אנחנו עובדים

מריה פודגייצקי:  יש לנו את התוכניות שלנו עד ל-250 מיליון, אנחנו עובדים עם מה שיש, מפרטים את זה לפעולות, מעדכנים את זה במונחים של היום

פנינה תמנו: כשלחמש שנים, אמרנו, כל שנה כמה?     

מריה פודגייצקי: זה היה אמור להיות כל שנה 50, עד שזה מגיע ל-250, בבסיס התקציב, זה לא מה שקרה אבל אנחנו מתייחסים למה שיש ועובדים עם מה שיש

פנינה תמנו: החידודים האלה חשובים כי יש גם חברי כנסת חדשים

פנינה תמנו:  צריך לזכור

פנינה תמנו:  אנחנו אחרי בחירות, יש חברי כנסת, זה לא בושה לשאול, זה התפקיד שלנו

פנינה תמנו:  בבקשה

מריה פודגייצקי: בגלל שכבר דיברנו על 2023, אנחנו מצאנו לנכון גם לצאת ל-RFI ולאתר חברות הייטק, סטרטאפיסטים צעירים, יש הרבה מאוד כוחות שפועלים בשטח

מריה פודגייצקי:  איתרנו חברות הייטק צעירות שרוצות להתגייס למאמץ הזה ביחד, יחד עם פורום מיכל סלה, וכרגע יש לנו מספר פרויקטים מאוד מאוד יפים שקשורים לדיגיטציה – אני ארחיב על זה – יצאנו ל-RFI גדול

פנינה תמנו: דיגיטציה באיזה תחום?     

מריה פודגייצקי: למשל אפליקציות לזיהוי מוקדם, להזעיק עזרה כשאתה לא יכול להתקשר, כל מיני תרגוטים כאלה ואחרים ברשתות החברתיות

פנינה תמנו: אוקיי

פנינה תמנו:  כי לצערנו, פתרונות קיימים כמו האזיקון האלקטרוני – סיפרה לי על זה חברת הכנסת בן ארי, הגיעה לחברת הייטק מדהימה שעושה את זה בצורה יוצאת דופן, ולא משתמשים בזה, אחר כך אתם גם תיתנו התייחסות

מריה פודגייצקי: אנחנו ניתן התייחסות לזה

מריה פודגייצקי:  High Risk, שאלון להערכת סיכון עצמית שפיתחנו אותו, זה לא כלי מקצועי אבל זה כלי שמאגד בתוכו את כל הסימנים המוקדמים לאותה נפגעת שרוצה לבדוק אם בכלל זה אלימות, לא אלימות, כל השאלות

מריה פודגייצקי:  ההגדרות הן לא מאוד ברורות

מריה פודגייצקי:  יש לנו כ-23,000 משתמשים, אנחנו עוקבים אחרי תוצאות של השאלון הזה, גם כלי מעולה

מריה פודגייצקי:  בסוף הכלי בעצם מגיעים בקלות לאתר, למיניסייט שבנינו למשרד

מריה פודגייצקי:       המיניסייט הוא מאוד שונה מהאתר הגדול של משרדי ממשלה, הוא הרבה יותר פשוט, ציורי, קל להגיע, קל לקבל מידע, משם יש את כל הקישורים, מנסים לפשט את התהליך עבור הנפגעות, עד כמה שניתן

מריה פודגייצקי:      כמובן, הקמפיינים שלנו

מריה פודגייצקי:  יצאנו למספר קמפיינים, המפורסם הוא קמפיין זוגות שגם זכה לפרס של הפרסומת האפקטיבית וגם פעמיים קיבלנו קקטוס הזהב בגיא פינס

מריה פודגייצקי:  אני מציינת את זה כי זה עוד חשיפה של הקמפיין ובאמת ראינו עלייה של 300% בפניות ל-118 בתקופות הקמפיין, באמת תודה גדולה גם ללפ"מ שעשו איתנו את כל הדרך וחקרו יחד איתנו איך לעשות את זה בצורה מיטבית

מריה פודגייצקי:  ראינו תוצאות יפות ואנחנו עומדים עכשיו לקראת קמפיין נוסף

פנינה תמנו: מה הקפיצה שאתם רואים אחרי קמפיין?     

מריה פודגייצקי: 300% בפניות ל-118

פנינה תמנו: גם במגזר הערבי? כי אני רואה שיש פה קמפיין ייעודי גם לחברה הערבית

מריה פודגייצקי: יש לנו קמפיין לחברה הערבית

מירב בן ארי: מעולה הקמפיין שלכם

מריה פודגייצקי: קמפיין מעולה ואנחנו רוצים בשנה הזאת כחלק מהתוכנית להריץ אותו שוב

מירב בן ארי: אין לכם סרטון פה?      

מריה פודגייצקי: להשקיע יותר בחשיפה שלו כי מאוד השקענו לעשות אותו

מריה פודגייצקי:  המחשבה הייתה לצאת לקמפיין לחברה הערבית שהוא מותאם לגמרי

מריה פודגייצקי:  זה צולם מחדש, עם חקר לגמרי שונה

מריה פודגייצקי:  אני חושבת שזה קמפיין מעולה ואני מקווה שיהיו לנו גם השנה משאבים להריץ אותו בצורה שבאמת כולם ייחשפו כי הוא קמפיין מאוד מאוד טוב

פנינה תמנו: אני רוצה לשאול ואני רוצה שתרשמו לכם

פנינה תמנו:  אתם צריכים למקד קמפיין בכל רקע לעולים החדשים

פנינה תמנו:  יש פה קרוב למיליון עולים

פנינה תמנו:  אם אנחנו לוקחים את ההגדרה הקיימת, עשר שנים אחרונות, כמיליון עולים

פנינה תמנו:  15 שנה, מיליון עולים, בתוכם אתם צריכים למקד – לצערי אנחנו רואים, הרי בסוף האלימות לא פוסחת, לא על מעמד ולא על מצב סוציואקונומי

קריאה: ולא לאום

פנינה תמנו: אין הבדלים

פנינה תמנו:  אבל, אנחנו כן רואים שיש חתך של נשים עולות

פנינה תמנו:  אני מבקשת לשים תקציב שיהיה באמהרית, רוסית, צרפתית וכל כיוצא בכך

מריה פודגייצקי: היה גם קמפיין מותאם לחברה חרדית, חשוב לציין את זה

מריה פודגייצקי:  ומשהו שאיתו אני רוצה לסיים את השקף זה לדבר על התוכנית של משרד החינוך יחד איתנו, תוכנית חברות וזוגיות ללא אלימות, תוכנית שהיא אומנם לא חדשה אבל עם התוספת של הוועדה הבין-משרדית, העדכון שמשרד החינוך עשה הוא פשוט משהו שאני ממליצה לכולם להיחשף אליו

מריה פודגייצקי:  זו תוכנית נהדרת, מותאמת לילדים, בני נוער יותר נכון, ב-2023

מריה פודגייצקי:  אני באמת חושבת שזה חומר הסברה מאוד מאוד חשוב ומשמעותי

מריה פודגייצקי:  איריס מנדה ממשרד החינוך נמצאת פה אם תרצו אחר כך להרחיב בנושא

פנינה תמנו: אז התוכנית כן יצאה? כי יש טבלאות שאני קיבלתי

מריה פודגייצקי: כן, התוכנית יצאה, התוכנית פועלת והיא תוגברה בחמישה מיליון נוספים

פנינה תמנו: חמישה מיליון

פנינה תמנו:  כמה הקציתם במקור?     

מריה פודגייצקי: מה היה הסכום במקור של התוכנית?     

פנינה תמנו: בטבלה שאני ראיתי – אולי אני טועה – ראיתי שזה לא מומש

מריה פודגייצקי: התוכנית שולמה מתקציב של משרד החינוך

איריס בן יעקב: אנחנו השנה תוגברנו בחמישה מיליון

פנינה תמנו: תפרטי במשפט

פנינה תמנו:  תיכף מריה מסכמת

איריס בן יעקב: קודם כול, רכשנו 64 ימי הדרכה, שזה באמת מבחינתנו הקפיץ את התוכנית כי בעצם אנחנו פיזרנו אותם במחוזות, בכל המגזרים השונים

איריס בן יעקב:  ממש כל מפקחת ייעוץ קיבלה מטמיעה, מה שבעצם ממקם את התוכנית במקום אחר לגמרי

איריס בן יעקב:  יש מישהי שהיא אחראית לזה, אחראית שזה באמת יתבצע בבתי הספר, היא מלווה מקצועית

פנינה תמנו: כשההכשרות הן למי? לצוותי החינוך?     

איריס בן יעקב: ההכשרות הן לצוותי חינוך

פנינה תמנו: לצוותי חינוך איך לזהות?     

איריס בן יעקב: זה לא רק איך לזהות

איריס בן יעקב:  בעצם התוכנית מורכבת מכמה פרמטרים שחשוב לנו ללמד את הילדים

איריס בן יעקב:   אנחנו מתחילים תמיד מהחלק הבריא, מה זה זוגיות בריאה

איריס בן יעקב:  אנחנו מדברים על תקשורת בזוגיות, על פתרון קונפליקטים, אנחנו מדברים איתם על שליטה בכעסים, ממש ככה, אנחנו מלמדים אותם מה זה הכעס, איך בעצם לזהות אותו, איך אני מגיב במקרה של כעס

פנינה תמנו: לאיזה גילאים?     

איריס בן יעקב: זה לכיתות י"א

איריס בן יעקב:  אנחנו מדברים איתם על פרידה מקשר, שזה אחד הדברים הכי חשובים, גם איך להיפרד נכון ואיך לזהות מתי אני צריך או צריכה עזרה

איריס בן יעקב:  אנחנו מלמדים אותם איך לזהות את הנורות האדומות בקשר ואנחנו מלמדים אותם גם את מעגל האלימות

איריס בן יעקב:  אנחנו פיתחנו סרטון מקסים

פנינה תמנו: מדהים

פנינה תמנו:  כמה ילדים עברו את ההכשרה?     

איריס בן יעקב: מבחינתנו, אנחנו כיוונו לכל הארץ

איריס בן יעקב:  מבחינתנו, כל הארץ וכל המגזרים

פנינה תמנו: כן, אבל כמה בפועל?     

איריס בן יעקב: אנחנו עכשיו התחלנו

פנינה תמנו: אין לך נתונים? אמרת שעשיתם 140, כמה הכשרות?     

איריס בן יעקב: 64 מדריכים ומדריכות, שעכשיו בימים אלה עושים את ההכשרות בכל הארץ

איריס בן יעקב:  כמובן, תוכנית שאמורה להיות מוטמעת במשרד החינוך, היא לכמה שנים, זה לא בשנה אחת

פנינה תמנו: אני מבינה אבל תעני על השאלות שלי

פנינה תמנו:  אתם התחלתם מתי?     

איריס בן יעקב: התחלנו עכשיו, ממש עכשיו

איריס בן יעקב:  השנה נכנסו כל המטמיעים והמטמיעות

פנינה תמנו: מספטמבר?      

איריס בן יעקב: כן

איריס בן יעקב:  אנחנו העברנו הכשרה למומחים שלנו

פנינה תמנו: את יכולה לבדוק לי במספרים כמה בתי ספר, כמה ילדים? זה מאוד מעניין

איריס בן יעקב: בוודאי

איריס בן יעקב:  אני רוצה להגיד עוד משהו

פנינה תמנו: אני מבקשת לקבל את זה עד סוף הדיון

איריס בן יעקב: התוכנית הזאת תלווה במחקר הערכה, זה גם תוקצב מטעם הרווחה

איריס בן יעקב:  אנחנו הקצינו לזה, ועכשיו זה בשלבים מתקדמים, כל הסיפור הזה של הערכת התוכנית

פנינה תמנו: זה שיעור אחד או שזה משהו רציף, מתמשך?     

איריס בן יעקב: זה כמה שיעורים, שישה שיעורים עם הנושאים האלה שאמרתי, שמועברים בכיתות

איריס בן יעקב:  אנחנו עובדים בשיטת המניפה

איריס בן יעקב:  למעשה, אנחנו קודם כול מכשירים את המדריכים שלנו כדי שיהיו מומחים בנושא

איריס בן יעקב:  אנחנו תגברנו את היחידה למיניות ומניעת פגיעה, מכשירים אותם

איריס בן יעקב:  הם יוצאים לשטח, מכשירים את היועצות החינוכיות ואת צוותי החינוך

פנינה תמנו: שישה שיעורים שהתלמידים בכיתה י"א עוברים, כשהמטרה היא לכסות את כלל תלמידי ישראל

איריס בן יעקב: כן

פנינה תמנו: כשהכלים הם גם לבנים וגם לבנות

איריס בן יעקב: נכון

איריס בן יעקב:  בנוסף, בקדנציה של ד"ר יפעת שאשא ביטון אנחנו הכרזנו על תוכנית במיניות ומניעת פגיעה כרכיב חובה בתוך תוכנית כישורי חיים

איריס בן יעקב:  התוכנית הזאת הפכה להיות חובה בכיתה י"א, מה שלא היה בעבר, אנחנו לא הכרזנו על זה אף פעם כתוכנית חובה

פנינה תמנו: יש לכם יעדים מדידים?     

איריס בן יעקב: יש לנו סקר שאנחנו כל שנה מעבירות ליועצות החינוכיות והן בעצם מדווחות על העשייה שלהן, אבל התוכנית הספציפית הזאת תלווה במחקר הערכה

פנינה תמנו: איריס, אני מנסה להבין

פנינה תמנו:  זה התחיל השנה

פנינה תמנו:  האם את יכולה להגיד לי, כל כיתות י"א, כל תלמיד ותלמידה יעברו את ההכשרה הזאת?     

איריס בן יעקב: אני עוד לא יכולה להגיד לך את זה

איריס בן יעקב:  אני אוכל להגיד לך את זה לקראת אמצע השנה, לקראת סוף השנה

פנינה תמנו: לא בציפיות

פנינה תמנו:  ביעדים שלך

פנינה תמנו:  ביעדים של משרד החינוך, לא שלך

איריס בן יעקב: ביעדים של משרד החינוך שהתוכנית הזאת היא תוכנית חובה בכיתות י"א, ועכשיו אנחנו מטמיעים אותה, זה לוקח זמן להטמיע

פנינה תמנו: בסדר

פנינה תמנו:  אני משערת שגם אם השנה הזאת לא נכסה את כל התלמידים, שנה הבאה זה כבר צריך להתחיל לרוץ

איריס בן יעקב: שנה הבאה אני מקווה מאוד גם שיהיה משהו מהמחקר

פנינה תמנו: כמה תקנים קיבלתם לצורך העניין?     

איריס בן יעקב: אמרתי, הרווחה העבירו לנו חמישה מיליון, אני חייבת להגיד שזה ממש הקפיץ את היכולת שלנו לעבוד בכלל בשטח, אנחנו פיזרנו את 64 המדריכים לכל הארץ לכל המגזרים, וחשוב להגיד את זה

איריס בן יעקב:  ממש, אפילו אצל החרדים אנחנו הקצינו להם ימי הדרכה והם כמובן עושים, בשאיפה להעביר את התוכנית, כמובן בהתאמה תרבותית

איריס בן יעקב:       התוכנית הזאת אגב עודכנה ונכתבה למגזרים השונים, זה לא שנגיד עשינו התאמות

איריס בן יעקב:  אנחנו ממש ישבנו ופיתחנו אותה במשך השנתיים האחרונות

פנינה תמנו: זה מעניין

פנינה תמנו:  במקום לעשות התאמה תרבותית, שכבר מראש יהיה - - -     

איריס בן יעקב: מראש, אנחנו למדנו מהתוכנית הישנה, ומראש אנחנו ישבנו – רפרנטיות מהחברה הערבית, מהחמד, החינוך הדתי, מהכללי – והתאמנו את התוכנית

פנינה תמנו: ומה עם החרדי?     

איריס בן יעקב: גם החרדי עכשיו בהתאמה

פנינה תמנו: אוקיי

פנינה תמנו:  תודה רבה

איריס בן יעקב: בשמחה

פנינה תמנו: מריה, לסיכום

מריה פודגייצקי: אני אתחבר למה שאיריס עדכנה ואני רוצה להגיד שכל התוכניות שהתוכנית הלאומית מקצה, מלוות במחקר ובמדידה

מריה פודגייצקי:  אני מאוד מתחברת לנושא של יעדים כי אנחנו בסך הכול רוצים להבין שאנחנו בכיוון בתוכנית שלנו, ולכן כל הקצאה, כל דבר שאנחנו עושים, אנחנו מודדים את עצמנו, ואני בסוף אגיע לשקף של המדידה

פנינה תמנו: כשאת אומרת מודדים את עצמנו, אתם כמתכללים, אתם מודדים את המשרדים האחרים?      

מריה פודגייצקי: כן

מריה פודגייצקי:  חד-משמעית

פנינה תמנו: השאלות שאני שאלתי אותה עכשיו, האם לכם יש יעדים שאתם שמים להם –  עד סוף 23', 24', כל ילד וילדה בכיתה י"א יעברו את ההכשרה, שישה שיעורים

מריה פודגייצקי: המדידה שלנו היא מצד אחד מדידה של אפקטיביות, לא רק בכמה בתי ספר זה עובר אלא גם איזה שינוי תודעתי זה עושה בקרב הילדים ואם זה משפיע עליהם, כן או לא

פנינה תמנו: אני יוצאת מנקודת הנחה שזה אפקטיבי

פנינה תמנו:  אם זה לא אפקטיבי - - -     

מריה פודגייצקי: אנחנו מודדים את כל התוכניות החדשות שלנו בשני פרמטרים: בהקצאה ובאיכות

מריה פודגייצקי:  לפי מה שאני זוכרת – איריס, תקני אותי – דיברנו על 260 בתי ספר בפריסה ארצית, זה מה שאני זוכרת מהדוחות, יכול להיות שזה יהיה יותר אבל זה היה היעד הראשון, להיכנס ל-260 בתי ספר

פנינה תמנו: זה כבר להביא לנו תמונת מצב אחרת

פנינה תמנו:  260 בתי ספר, כאשר איך אתם בוחרים אותם?     

מריה פודגייצקי: זה כבר שיקול דעת של משרד החינוך לפי צרכים, קריטריונים ותשתיות

פנינה תמנו: אז זה לא כל ילד

מריה פודגייצקי: התוכנית צריכה להיכנס לכל בתי הספר, אבל התוכנית היא תוכנית שלבית ולכן כמובן צריך לעשות את זה בהדרגה

מריה פודגייצקי:  אנחנו העברנו כרגע חמישה מיליון שקל לדבר הזה

פנינה תמנו: זה כלום, זה טיפה בים, אני אומרת לכם

פנינה תמנו:  הכול מתחיל בחינוך

פנינה תמנו:  זה טיפה בים, אני מה זה לא מתהדרת בחמישה מיליון האלה

פנינה תמנו:  אני אומרת לכם שאם הילדים האלה יקבלו בגיל הזה את הכלים, אנחנו מונעים את הרצח הבא והחיכוך הבא והאלימות במשפחה הבאה, בטח שזה מופנה גם לבנים וגם לבנות

פנינה תמנו:  חמישה מיליון זה מעט, אני הייתי שמה על זה הרבה יותר

פנינה תמנו:  260 בתי ספר זה ממש מעט, זה צריך להיות שכל ילד – אתם אנשי המקצוע, קבעתם כיתה י"א, זה חתך הגיל הנכון, בטוחה שאתם מסתמכים על מומחים – כל ילד וילדה צריכים לעבור את זה

פנינה תמנו:  כל ילד וילדה צריכים לעבור את התוכנית הזאת

פנינה תמנו:  תחזרו, יש הרבה כסף בתוכנית, הייתי רוצה יותר

פנינה תמנו:  תחזרו, תראו איך אתם מתאימים את זה, שלא יהיה ילד שהוא מסיים י"ב בלי שהוא עבר את ההכשרה הזאת וקיבל את כל הכלים בעניין הזה

פנינה תמנו:  זה מה שצריך להיות

פנינה תמנו:  260, איך אתה בוחר מי ה-260? אני אומרת לך את האמת, מה זה לבחור 260? צריך שכולם יעברו

פנינה תמנו:  תיקחי את זה, תרשמי לך, גם אם אתם צריכים להביא תקציב מתוך המשרד – ולא חסר תקציב מתוך המשרד – תדאגו שכל כיתות י"א ותעדכנו אותנו שזה מה שבסוף יהיה

פנינה תמנו:       שאלה לי אלייך, מריה

פנינה תמנו:  כמה תקנים בסך הכול בתוכנית – אחר כך נשמע גם נציגים אחרים אבל לפני כן אני גם רוצה לתת לחברי כנסת – כמה תקנים לא אוישו?      

מריה פודגייצקי: אנחנו הסתכלנו יותר על חצי הכוס המלאה

פנינה תמנו: כי בסוף, את יודעת, נלחמו פה דורות של חברות כנסת וחברי כנסת שיהיה תקציב, בסוף אנחנו רוצים לדעת אחרי שנתנו את התקציב שזה מאויש

אתי קיסוס: אני חייבת להגיד, ברשותך, שאנחנו מדברים פה הרבה על תקציב והוא בהחלט חשוב, אבל אחד האתגרים היותר גדולים שלנו הוא לא בהכרח תקציבי

פנינה תמנו: את תגידי אחר כך מה האתגרים, אבל מאוד חשוב לי לשמוע כמה אוישו

פנינה תמנו:  כשאני אומרת כמה אוישו זה אנשים שבסוף פועלים בשטח ומסייעים

פנינה תמנו:  זה לא תקציב, זה לא הכול דרך החור של הגרוש

מריה פודגייצקי: אני אשמח להתייחס למה שהיושבת-ראש שאלה

מריה פודגייצקי:  קודם כול, ההקצאות, בסך הכול מאז פעילות התוכנית נפתחו כ-80, קצת יותר, מרכזים למניעת אלימות חדשים

מריה פודגייצקי:  כשאנחנו מדברים על הקצאת כוח אדם אנחנו מדברים על 246 תקנים, שזה 300 פלוס עובדים, ומבחינת איוש אני אתייחס

מריה פודגייצקי:  אנחנו בעצם מתייחסים פה לספציאליזציה של עו"ס גברים, עו"ס ילדים ועו"ס קשישים

פנינה תמנו: כולל במשטרה

מריה פודגייצקי: לא

מריה פודגייצקי:  אני אתייחס למשטרה ברשותכם בנפרד

מריה פודגייצקי:  הקצינו 60 תקנים בעו"ס גברים, יש לנו כבר 86% איוש משרות

מריה פודגייצקי:  הקצינו 68 תקני ילדים, יש לנו 92% איוש משרות

מריה פודגייצקי:  כנ"ל לגבי קשישים, 78 תקנים הוקצו, כבר 92% איוש

מריה פודגייצקי:  כלומר 8% חסרים בעו"ס ילדים ועו"ס קשישים, ועוד 14% חסר לנו בעו"ס גברים, זה גיוס קצת יותר קשה, בגלל הסכום

פנינה תמנו: כמה זמן לקח מהתנעת התוכנית עד שהתחלתם?     

מריה פודגייצקי: זה לא מדויק, אבל גיוס תקנים אנחנו מדברים על שנה וקצת אחורה, בגלל זה אנחנו כבר רואים איוש יפה כי זה לוקח זמן

מריה פודגייצקי:  אני חייבת להוסיף שזה לא מסתיים בגיוס עובדים כי בעצם העובדים שמגיעים הם לא מומחים לאלימות גברים, צריך להכשיר אותם

מריה פודגייצקי:  וגם ההכשרות שלנו, כלומר אם שנה שעברה הייתי יושבת פה, הייתי מדברת אתכם על 400 לומדים מדי שנה, היום אנחנו מדברים על 550 לומדים בכל זמן נתון בבית ספר המרכזי להכשרת העובדים הסוציאליים לפי ההתמחויות האלה

מריה פודגייצקי:  אלה הכשרות ארוכות, למעלה מ-100 שעות בכל הכשרה כזאת, שלב א', שלב ב', אלה הכשרות רציניות, גמול השתלמות וכל מה שצריך

פנינה תמנו: מתי את מאמינה שכל התקנים יאוישו? כל האנשים שאמורים לפעול כדי שהתוכנית הזאת תעבוד באופן רציף, מתקתק

מריה פודגייצקי: הייתי רוצה להגיד לך, אנחנו עוד חודש באיוש מלא, אבל אני לא יודעת להגיד את זה כי כמו שאתם יודעים, הפרופסיה, היא נמצאת במשבר מתמשך ובאמת הייתה איזושהי פעימה שנתנה אוויר לנשימה, היא לא מספקת

מריה פודגייצקי:  אנחנו עושים מאמץ גדול

יסמין פרידמן: זה ראוי להערכה, פנינה, 92% זה באמת ראוי להערכה

פנינה תמנו: בחלק מהמקומות

מירב בן ארי: זה מטורף

מירב בן ארי:  מה אתם מדברים

מירב בן ארי:  היינו בוואקום פה, שנים מדברים על כסף, כסף, אף אחד לא עשה כלום

מירב בן ארי:  סוף סוף יש תוכנית, 92%

מירב בן ארי:  מה זה, אני ישבתי פה ארבע שנים במעמד האישה – עם משרד החינוך, איתם   - - -     

פנינה תמנו: מצוין, אבל אנחנו רוצים לראות איוש

מירב בן ארי: זה מדהים, ולא סתם היא מתרגשת כי זה מדהים

פנינה תמנו: אתם רואים, הכנסת יודעת גם כמובן לפרגן, אבל בסוף - - -      

מירב בן ארי: זה מטורף

מירב בן ארי:  ממשלה יחידה שעשתה משהו

דבורה ביטון: השאלה הנשאלת, האם רק עובדים סוציאליים, רק הם אמורים להיות מוכשרים לתוכנית הזאת, או תארים – או תואר קרימינולוגיה – בוגרי תארים שאפשר כי בסך הכול יש הכשרות וצריך לפתוח

פנינה תמנו: תיכף נגיע לזה

פנינה תמנו:  זו שאלה טובה כי בסוף יש פה גם את המשטרה וגם הרבה מאוד נדבכים אחרים של אנשי מקצוע, לא רק עו"סים, וזו שאלה טובה, אמורים לתת את המעטפת

פנינה תמנו:  לסיכום

מריה פודגייצקי: אני אשמח להתייחס לנושא של ההכשרות

פנינה תמנו: בקצרה

פנינה תמנו:  יש לך עוד חמש דקות ואנחנו מעבירים

מירב בן ארי: אבל איפה התוכנית, לא שמענו כלום

מריה פודגייצקי: רצים

מריה פודגייצקי:  אני רק אגיד שהכשרות והדרכות, אנחנו מחלקים את זה להכשרות לאנשי מקצוע וגם הדרכות לפרופסיות אחרות

מריה פודגייצקי:  יש לנו יועצים משפטיים שמקבלים הדרכה, אפוטרופוסים לדין, הרבה מאוד לומדים – אני לא אזכיר את כולם – שופטים, דיינים, קאדים, יש הדרכות מאוד מאוד נרחבות

מריה פודגייצקי:      אני רצה, אני רוצה לדבר על מרכזי אלומה כי חשוב לי להגיד את זה כאן

מריה פודגייצקי:  יש פה מענה שהוא חסר תקדים, בלי פתיחת תיק במשטרה וברווחה

מריה פודגייצקי:  זה צוות רב-משרדי שיושב שם ונותן את המענים

מריה פודגייצקי:  יש שם עובדים סוציאליים, חוקר אלמ"ב, סיוע משפטי, אנחנו רואים כמה זה מדויק לצורך, אנחנו רואים כמה אנשים נעזרים בנו

מריה פודגייצקי:  זה מענה ממש ממש טוב

פנינה תמנו: אלומה זה One Stop Shop?     

מריה פודגייצקי: כן

קריאה: יש בעכו

קריאה:  ואיפה?     

פנינה תמנו: 900 נשים מטופלות שם

מריה פודגייצקי: המונח של מטופלות הוא לא מדויק כיוון שאנחנו גם לא דורשים פתיחת תיק, נעזרו בנו, יש כאלה שהם גם חוזרים, אנחנו לא סופרים אותם מן הסתם פעמיים אבל נעזרו במקום הזה עד היום

פנינה תמנו: מה המינוח המקצועי שאתן מעדיפות שנשתמש בו?     

אתי קיסוס: מקבלות שירות

מריה פודגייצקי: מקבלות שירות

פנינה תמנו: מקבלות שירות

פנינה תמנו:  כמה הפוטנציאל של מקבלות השירות אם אנחנו מדברים על שני מרכזים, שניים בפתיחה?     

מריה פודגייצקי: אנחנו מאמינים שזה ילך ויגדל כי אנחנו רוצים שאנשים יפנו מה שנקרא דקה קודם ונצליח למזער נזקים

מריה פודגייצקי:  אי אפשר למדוד את זה, זה שירות חדש, אנחנו לומדים אותו תוך כדי

פנינה תמנו: אז בואי תסבירי מה השירות

קריאה: 900 נשים קיבלו השנה שירות, רק שני מרכזים ועוד שניים עתידים להיפתח

פנינה תמנו: אבל מה הן מקבלות? תני לנו שתי דוגמאות מהסקאלה היותר נמוכה

מריה פודגייצקי: אני אתן לכם דוגמה, מה שנקרא מהשטח

מריה פודגייצקי:  אחת המטופלות הראשונות הגיעה למקום הזה פיזית – לא תמיד ההגעה היא פיזית, אפשר גם לקבל שירות מרחוק, אפשר גם להישאר ללינה ל-72 שעות אם רוצים להתארגן, עושים הערכת מסוכנות במקום, כלומר זה ממש One Stop Shop

מריה פודגייצקי:  רק להגיד לכם שהראשונה שהגיעה, בין הראשונות שהגיעה למרכז בעכו, הייתה אישה עם חמישה ילדים, עובדת סוציאלית במקצועה, אם לא המרכז היא לא הייתה פונה לסיוע בשום מקום אחר

מריה פודגייצקי:      המקום עונה 24/7 גם לצוותים רפואיים בבתי חולים או אנשי מקצוע שפתאום רואים מקרה של אלמ"ב ולא יודעים איך נכון לנהוג

מריה פודגייצקי:  זה גם ייעוץ לאנשי מקצוע, זה מקום זמין בכל המובנים, גם לסיוע מיידי, גם לייעוץ, גם לחיבור למקומות טיפוליים, וכולי, כל מה שנדרש

פנינה תמנו: ממש נשים יכולות לקחת את התיק, להגיע אליכן

מריה פודגייצקי: ממש ככה

פנינה תמנו: הן ישהו שם עד שאתן מטפלות בהן ונותנות להן את הרצף?     

מריה פודגייצקי: נכון מאוד

מריה פודגייצקי:  השהות עם לינה היא בדרך כלל עד 72 שעות כי אנחנו לא רוצים להפוך את זה למקלט, לא זאת המטרה, אבל יש שם נשים שנשארות גם להלנה

מריה פודגייצקי:  אם נניח אנחנו עושים הערכת מסוכנות ומתרשמים שהסיכון הוא גבוה והאישה מסכימה – הכול בהסכמתה, אנחנו לא פותחים תיק ללא הסכמתה, לא עושים שום פעולה – ולכן אם היא התרשמה והיא כן רוצה להתארגן אחרת, היא נשארת שם וממשיכה להיות במקום מוגן

פנינה תמנו: האם הטיפול במרכז הזה הוא גם לנשים שלא ממש עכשיו מרגישות שהן בסכנת נפשות? יכול להיות אישה שהיא לדוגמה חווה אלימות כלכלית, יכולה לגשת לשם?      

מריה פודגייצקי: כל סוגי אלימויות, כל סוגי הסיכון, גם התייעצות

מריה פודגייצקי:  המקום הוא מקום מייעץ, אפשר להגיע

מריה פודגייצקי:  הרי אחד הקשיים של הנפגעות, ברגע שאני שואלת אני כבר בעצם מתניעה איזשהו תהליך

מריה פודגייצקי:  מה שקורה כאן, אפשר לבוא לשאול מה זה אומר אם אני אגיש עכשיו תיק במשטרה, מה זה יעשה – מה זה יעשה לילד, איפה אני אהיה, עם מה אני אעבוד

מריה פודגייצקי:  אז כן חשוב שבאמת ייחשפו פה כולם

מריה פודגייצקי:  מדובר במענה לדעתי מאוד מדויק לצרכים כי יש הרבה מאוד שאלות בדרך של הנפגעת לפני שהיא פונה לעזרה

מריה פודגייצקי:  אנחנו רצינו להסיר את החסם הזה

מטי צרפתי הרכבי: מה גודל הצוות שמאכלס את המקום?      

מריה פודגייצקי: קבוע יש שם מדריכים כמובן, עובדים סוציאליים, חוקרי אלמ"ב

מטי צרפתי הרכבי: סדר גודל של כמה אנשים?     

מריה פודגייצקי: ספציפית בין ארבעה, תלוי

מריה פודגייצקי:  בלילה יש שם שני אנשים, אבל שוב, אנשים מוקפצים

מריה פודגייצקי:  אם יש לנו בלילה הגעה של אישה, כמובן יהיה צוות

פנינה תמנו: זה לא עובדות סוציאליות רק

מריה פודגייצקי: לא

מריה פודגייצקי:  חוקרי אלמ"ב, עובדות סוציאליות

פנינה תמנו: מדהים

מריה פודגייצקי: יועצות משפטיות

אתי קיסוס: צוות רב-מקצועי שבעצם נותן את כל המעטפת

אתי קיסוס:  לכן זה נקרא One Stop Shop

פנינה תמנו: אני מנסה לחשוב איך אישה שהיא במצוקה, נגיד מוקד החירום מפנה לשם?      

מריה פודגייצקי: כן

פנינה תמנו: האם אלה מקומות בפרהסיה? מפורסמים? נגיד ובסוף היעד שלנו שיהיו לנו 30 מרכזים כאלה בארץ, אבל בדרך כלל נשים רוצות לדעת שזה מקום שאותו גבר אחר כך לא בא, דולק אחריה, מגיע למקום שהיא הגיעה אליו

פנינה תמנו:  זה מאוד מעניין אותי

מריה פודגייצקי: אני אשמח לענות על השאלה הזאת בהמשך, זה מלווה גם במישהי שעושה לנו איגום ידע

מריה פודגייצקי:  אנחנו לומדים ממש, עושים מזה מודל עבודה מה שנקרא וגם יש לנו מן הסתם מחקר מלווה

מריה פודגייצקי:      מה שאנחנו רואים מאוד מאוד חזק, שכמות הפניות שהן ללא הגעה, שהן מרחוק, גדולה מאוד ביחס למצופה

מריה פודגייצקי:  חשבנו שרוב הנשים ירצו להגיע פיזית

מריה פודגייצקי:  לא זה המצב ואנחנו מתאימים את עצמנו, כלומר זה מקובל מבחינתנו לתת כמעט את כל השירות האפשרי גם בטלפון, גם בזום, גם בהתכתבות, אנחנו הולכים עם מה שנכון לפונים שלנו

אתי קיסוס: גם אנשי המקצוע נעזרים ומבקשים התייעצויות

פנינה תמנו: יפה

פנינה תמנו:  בהתייעצויות האלה, האם יש שולחן עגול לשיתוף ציבור של הארגונים שפועלים בתחום?     

מריה פודגייצקי: התוכנית עצמה מלווה על ידי ועדת היגוי, מן הסתם, שהיא מורכבת מכל השותפים, וכל התוכניות שלנו הן תוכניות יחד עם הארגונים שפועלים בשטח

פנינה תמנו: מי פה מהארגונים שותף לתוכנית? יש פה לא מעט ארגונים

מריה פודגייצקי: כן, יש פה לא מעט

מריה פודגייצקי:  יש פה ארגון שיתופים

פנינה תמנו: מי יכולה להצביע והיא מהארגונים והזמינו אותן לשולחן עגול?     

מריה פודגייצקי: איזה שולחן עגול?     

אתי קיסוס: צריך להגיד שיש את פורום מיכל סלה שלא נמצאים פה כרגע

אתי קיסוס:  הם אחד הפורומים שמפנים הכי הרבה נשים למרכזי אלומה

פנינה תמנו: אז במקום להפנות – לא, אני מדברת על משהו אחר, אני מדברת על קביעת מדיניות

פנינה תמנו:  אני ממליצה, בגלל שבאמת, ובכנות אמרת את זה, מריה, שכל הזמן אתם מתייעצים ולומדים, בגלל שהם בחיכוך הכי גבוה עם נשים, אני מבקשת, תפתחו שולחן עגול עם הארגונים שיומיום פועלים במסירות, בנחישות

פנינה תמנו:  תדאגו לשמוע אותם, הם יכולים להביא לכם המון המון מהשטח – לא שחלילה אתן פחות מקצועיות, בסך הכול כולכן עוסקות בזה לילות כימים, אבל לפתוח, זה ממש חשוב

פנינה תמנו:  בוועדת ההיגוי תכניסו יותר ארגוני נשים, יש פה את בת מלך אני רואה

קריאה: אישה לאישה

פנינה תמנו: אישה לאישה, רוח נשית – אני רואה פה לא מעט – ויצו, נעמת

מריה פודגייצקי: אנחנו בעצם שותפים, יושבת פה נציגה מארגון "שיתופים", זאת פלטפורמה שיתופית של ארגונים, פילנתרופיה, אקדמיה ומשרדי ממשלה

פנינה תמנו: מכירה את שיתופים, זה כמו תובנות

פנינה תמנו:  לא? דומה

קריאה: לא

פנינה תמנו: לא להיעלב

מריה פודגייצקי: לא

מריה פודגייצקי:  הם יציגו

מריה פודגייצקי:  כמובן שהם מהווים חלק מאוד משמעותי, וגם עשינו – אני קופצת לשקף האחרון כי לא יהיה לי זמן

פנינה תמנו: מריה, אל תגידי חלק משמעותי

פנינה תמנו:  מבחינתי, כל עוד אנשים שעזרו לכנסת הזאת לאורך ההיסטוריה לקדם את מאבקן של נשים לא חלק, זה אומר שאין מספיק שיתוף ציבור, ואפשר לתקן והכול בסדר

פנינה תמנו:  תזמינו אותם, אני רוצה שיתופים, תדאגו שזה לא יהיה רק באינטרנט או בדיגיטל, תדאגו שיהיה שולחן – זה כמובן לך, מנהלת האגף – תדאגו לזמן אותן, להיות חלק מהמחשבה והיצירה

מריה פודגייצקי: אני ממשיכה, ברשותכם

פנינה תמנו: חבר הכנסת סגלוביץ', כשאתה צריך לצאת, תגיד לי, אני אעצור אותה

פנינה תמנו:  אתה רוצה שהיא תמשיך או שאתה חייב לצאת? הם בין ועדות לוועדות, לצערנו

יואב סגלוביץ': אני אגיד מילה אחת

יואב סגלוביץ':  לדעתי כל הוועדה הזאת צריכה להיות בוועדת חוקה

יואב סגלוביץ':  מה שקורה שם בסוף ישפיע על נשים, אני מתנצל

פנינה תמנו: אז אולי אנחנו נעשה הפסקה ונלך כולנו

יואב סגלוביץ': פעם אחת ייכנסו כולם ביחד

פנינה תמנו: יכול לקרות דבר כזה

פנינה תמנו:  אתה מגרה את החושים של הפעילה החברתית שלי

יואב סגלוביץ': אז אני מתנצל מראש, אני לא אהיה כל הדיון

יואב סגלוביץ':  רציתי להעלות כמה סוגיות, גם אם הן לא יעלו לדיון הזה אז אולי בדיון הבא של 12:30

יואב סגלוביץ':  אני כן רוצה להתייחס לנושא המקלטים במילה אחת

יואב סגלוביץ':       במקלטים, נכון להיום לפחות, אין פתרון לנרקומניות, אין פתרון לשוהות, אין פתרון לנשים שעוסקות בזנות, ואני לא אומר את זה כאצבע בעין כי יש בעיה של מספר מקלטים אבל הרעיון הזה של מקלטים, לאט לאט מספר האנשים שהם אינם תושבי מדינת ישראל עולה בהדרגה – אין לי היום את הסטטיסטיקה העדכנית – ואין פתרון אמיתי, צריך להעלות את זה כנושא כי אנחנו לקראת דיוני תקציב וזה לא נמצא

יואב סגלוביץ':  לעניות דעתי זה לא יימצא בתקציב אם לא יהיה לחץ גדול מאוד - -     

פנינה תמנו: שלנו

יואב סגלוביץ': - - של הכנסת, על מנת להכניס מקלטים מיוחדים לצרכים מיוחדים, כי הם צרכים מיוחדים

קריאה: שיקומיים גם

יואב סגלוביץ': שיקומיים

פנינה תמנו: יתרה מזאת

פנינה תמנו:  אני שמעתי לאחרונה שבעיריית אשדוד – ואני אומרת את זה לכאורה – לא היו מוכנים לתת טיפול לנשים שהן תחת אלימות בגלל שהן שוהות, לא שוהות בלתי חוקיות, יותר נכון פליטות/מסתננות

יואב סגלוביץ': נכון

יואב סגלוביץ':  יותר מזה, גם משרד העבודה והרווחה הציע תקציב, זה לא בעיה של כסף

יואב סגלוביץ':  יש שם בעיה שצריך לפתור אותה, נשים במרכז באשדוד לא מקבלות טיפול מכל סוג שהוא

יואב סגלוביץ':  אני חושב שפה צריכים לכפות את העניין הזה – בהנחה ומה שאני אומר הוא מדויק – לכפות את זה באמצעות המשרד, אבל באמת הנושא הזה של מקלטים לדברים מיוחדים, כמו שאמרתי קודם, נשים שעוסקות בזנות או נשים שהן פגועות נפש

יואב סגלוביץ':  לעיתים זה פוגע בכל התהליך השיקומי

יואב סגלוביץ':      נקודה אחרונה שרציתי להעלות – פנינה, גם אלייך, אולי דרך הוועדה – לגבי יתרות תקציביות שיש

יואב סגלוביץ':  הסל של נשים שהן יוצאות החוצה מנוצל לפי דוח מבקר המדינה – של 2019, לא יודע אם העדכני – ברמה של 10%, כלומר יש כבר כסף שהוא לא מנוצל וצריך לראות איך מעבירים "בכוח", במירכאות, את הכסף הזה לאותן נשים

יואב סגלוביץ':  כבר יש כסף, ואני לא בא בטענה, רק אנחנו צריכים לראות דרך אחרת שמטפלים בעניין הזה, ולכן אלה שלוש סוגיות שרציתי לשים פה בהזדמנות הזאת ולהתנצל שאני לא אקשיב לכולם

יואב סגלוביץ':      משפט אחרון לכל המשרדים שעוסקים, רק מילה אחת טובה

יואב סגלוביץ':  בשנה האחרונה נעשתה פה קפיצה בלתי רגילה בכל התחומים כולם, פשוט מרכזי אלומה שבאמת הרבה שנים דיברו עליהם

יואב סגלוביץ':  אז באמת יישר כוח, יש הרבה עבודה לכולם, אבל שלוש הסוגיות האלה של המקלטים, של הכסף, של אי הניצול שלו, אם אפשר לעזור בזה, והסיפור של אשדוד

פנינה תמנו: זו נקודה מאוד חשובה שהוא מעלה

פנינה תמנו:  יש לכם את הנתונים על מה שהוא העלה? על חסרות מעמד או נשים עם צרכים, נקרא לזה מיוחדים

מריה פודגייצקי: הנושא של אוכלוסיות ספציפיות, יש שם נערות טעונות טיפוח, נשים הרות, נשים במעגל הזנות ומשתמשות סמים, נכון להיום אין מקלט ייעודי לנושא הזה, כשגם בדרך כלל משתמשת בסמים, הבעיה האקוטית היא בעיה רפואית

פנינה תמנו: התוכנית מתייחסת לזה?     

מריה פודגייצקי: התוכנית מתייחסת לזה

מריה פודגייצקי:  אתי תתייחס

אתי קיסוס: חשוב לי לפני שאתה יוצא להתייחס לרצף

אתי קיסוס:  באמת, זה אחד האתגרים הגדולים, אמרתי קודם שהם לא בהכרח רק תקציביים

אתי קיסוס:  אנחנו עובדים עכשיו על רצף של פיתוח מענה הגנה לכל מיני נשים, עם מאפיינים שלא מתאימים למקלטים הקיימים

אתי קיסוס:  אחד מהם זה האוכלוסיות שאתה הצגת

אתי קיסוס:  אחד האתגרים היותר גדולים שאנחנו מתמודדים איתם עכשיו – אני יודעת שאלה גם תחומים שהם מעולמך – זה נשים שמאוימות היום וגם נערות, על ידי ארגוני פשע

אתי קיסוס:  זה לא הדינמיקה הקלסית של מערכות יחסים אלימות שאנחנו מכירים, גם שם אנחנו עמלים עכשיו על פתיחה של מסגרות הגנה

פנינה תמנו: שזו שאלה מאוד מעניינת

אתי קיסוס: יש פה הרבה מאוד מורכבויות

יואב סגלוביץ': אבל לארגוני פשע יהיה פתרון

יואב סגלוביץ':  הבעיה היא שהאחוז הסטטיסטי של נשים, של מסתננות ושוהות בלתי חוקיות במקלטים הוא פשוט אחוז מאוד מאוד גבוה

יסמין פרידמן: לאן הן יכולות לפנות?      

אימאן ח'טיב יאסין: אבל מה הפתרון? בינתיים הן נרצחות

יואב סגלוביץ': צריך להקים מקלטים נוספים, ואין אותם בתקציב, על זה אני אומר וזה אמרתי ליושבת-ראש הוועדה

יסמין פרידמן: אני לא מבינה, הן לא יכולות לפנות לכל מקום?      

פנינה תמנו: לא, לא מטפלים בהן כי אנחנו גם לא חתומים על אמנת איסטנבול

יסמין פרידמן: מה זה קשור?     

פנינה תמנו: אז יש עירייה, אומרת לא רוצה לקבל

יסמין פרידמן: אבל זה לא קשור לעירייה

יסמין פרידמן:  אני רוצה להבין, עכשיו מגיעה שוהה בלתי חוקית, היא לא מקבלת טיפול?     

קריאה: לא

מריה פודגייצקי: אני אשמח להתייחס ולעשות לכם קצת סדר

פנינה תמנו: יסמין, זה השער

פנינה תמנו:  אם יש עירייה שלא רוצה לטפל בחסרת מעמד, היא כבר מראש לא נותנת ומנגישה לה את כל הכלים שהיא יכולה לקבל

יסמין פרידמן: אני רוצה לשמוע

מריה פודגייצקי: אני אשמח להתייחס בצורה עניינית למה שאני כן יכולה להתייחס אליו

מריה פודגייצקי:  הנושא של חסרות מעמד, הן מקבלות שירות במקלטים הרגילים, זה חלק מהמדיניות של מדינת ישראל

מריה פודגייצקי:  לגבי מקלטים חדשים, כרגע נמצאים בהתנעה, כלומר אנחנו כבר במעשה והוקצו לזה משאבים, שוריינו לצורך העניין, לשני סוגים של מקלטים נוספים, שניים ושניים, כאשר אחד הוא מודל עירוני שהוא מתאים יותר לנשים שלא יכולות לבוא ביחד עם הרבה מאוד נשים כי הצרכים שלהן הם ייחודיים ושונים

פנינה תמנו: אז את אומרת שייפתחו עוד ארבעה מקלטים?     

מריה פודגייצקי: אנחנו כרגע בהתנעה לארבעה מקלטים נוספים, שניים מהם לנשים מאוימות כרונית, זה כל מה שקשור לארגוני פשע, אנחנו נתקלים באתגרים שלא חשבנו שמשרד הרווחה  יצטרך להתמודד איתם, אבל יחד עם השותפים שלנו ממשטרת ישראל ומהמשרד לביטחון פנים אנחנו חושבים ביחד

מריה פודגייצקי:  כרגע שני הדברים האלה נמצאים בהתנעה

פנינה תמנו: ועוד שניים

מריה פודגייצקי: שניים כאלה ושניים כאלה

יואב סגלוביץ': ויש גם את החברה הערבית, יש חוסר גדול בחברה הערבית, זה גם שונה צפון ודרום

יואב סגלוביץ':  אני אומר, להיפך, תגידו את הדברים האלה כאן כי יש יכולת לנו – מוגבלת, אבל יכולת – להגדיל תקציבים לעניין הזה

יואב סגלוביץ':  זה לא רק מה אלא גם מה צריך כי יש שם חוסר

פנינה תמנו: גם עם מתמודדות נפש, אני רוצה לשים זרקור

פנינה תמנו:  בסוף, נשים שהן מתמודדות נפש, אנחנו מבינים שהמעטפת שהן צריכות – גם ביחס לנשים אחרות – בסוף זה משהו אחר

אימאן ח'טיב יאסין: תבינו שאישה שסובלת מאלימות, יש לה התמודדות נפשית מאוד קשה

פנינה תמנו: ברור, אבל לא על זה אנחנו מדברות

פנינה תמנו:  אנחנו מדברים על נשים עם התמודדות נפש כי הן יותר פגיעות והן יותר חשופות אגב לאלימות

פנינה תמנו:  הן יותר חשופות, וזה משהו אחר לגמרי

פנינה תמנו:  ברור שכל אישה שנמצאת תחת אלימות מתמודדת עם אירוע נפשי לא פשוט, אבל זה משהו אחר לגמרי

פנינה תמנו:  יואב, סיימת?     

יואב סגלוביץ': כן

יואב סגלוביץ':  וכולן מוזמנות, תבואו כולם עם כל הארגונים

פנינה תמנו: תודה, ותודה שהערת על נקודה מאוד מאוד משמעותית, ייקחו את זה כשיעורי בית אבל זה משמח לדעת לגבי עוד ארבעה מקלטים, ספציפית

מריה פודגייצקי: אנחנו בהתנעה, אנחנו עובדים על זה

מריה פודגייצקי:  אני רוצה להגיד שאולי בגדול, במקום להיכנס לפרטים קטנים, אנחנו עושים איזשהו תהליך של קירוב של עבודת רווחה ועבודת משטרה, אם זה עו"ס משטרה שזה תפקיד שבעצם מגייס לטיפול ואם זה "מחלקי משפחה" במשטרה, שזה החלק הרווחתי בתוך המשטרה

מריה פודגייצקי:  אנחנו מנסים ליצור רצפים ולא מעבר חד מאחד לשני כי לפעמים הדברים כרוכים זה בזה ואפשר לעשות התערבות משמעותית יותר

מריה פודגייצקי:      רק אגיד שאחד המהלכים הגדולים ברמה בין-משרדית ולאומית בכלל שעשינו, יצאנו למסע לקוח

מריה פודגייצקי:  עשינו מחקר פנימי בין-משרדי עם כל הארגונים השותפים, בעצם עשינו מחקר איך הלקוחות חווים אותנו כולנו – אם זה משטרה, רווחה, בריאות, חינוך וכולי, והארגונים המטפלים

פנינה תמנו: פשוט הלכת כבר לחוויית הלקוח, אז אני פחות שם

פנינה תמנו:  רציתי לראות "גברים מורחקים"

מריה פודגייצקי: אז אני אתייחס קודם לגברים מורחקים

מריה פודגייצקי:  פתחנו שתי דירות לגברים ואנחנו כרגע בהתנעה של תוכנית לגברים וגם קמפיין לגברים, אנחנו לומדים לדבר "בנית" כי דיבור לגברים הוא קצת שונה, הפנייה צריכה להיות שונה ואנחנו לומדים לעומק את הנושא איך אנחנו מגייסים גברים לטיפול

פנינה תמנו: כמה סך הכול מרכזים יש לנו לגברים? אני בזמנו הלכתי לבקר במרכז בית כזה

מריה פודגייצקי: אין מרכזים ייעודיים לגברים אבל יש עו"ס מטפל בגברים

מריה פודגייצקי:  נכון להיום, מה שפתחנו חדש זה שתי דירות גברים והוסטל חדש לשיקום האסיר בצפון

פנינה תמנו: שזה מתווסף לכמה בתים לגברים?     

מריה פודגייצקי: יש שתי דירות לגברים

פנינה תמנו: אז לא התקדמנו

פנינה תמנו:  אני גם בזמנו ביקרתי באחד הבתים בתל אביב, והיה עוד אחד בחיפה, אז אנחנו עדיין על שניים?      

אימאן ח'טיב יאסין: לא היה

מריה פודגייצקי: לא, לא היה

מריה פודגייצקי:  התוכנית פתחה שתי דירות

מריה פודגייצקי:  אני חייבת להגיד לכם      

מירב בן ארי: לא היה כלום, זה הכול מהממשלה הזאת

קריאה: זה משהו חדש

פנינה תמנו: לא, אז אני אספר לך, כשאני הייתי כתבת משפט – אל תגידו לי לא היה – היו שני בתים

אתי קיסוס: בעבר היו דירות שנסגרו, את צודקת

פנינה תמנו: רבותיי, היו שני בתים, אחד בתל אביב ואחד בחיפה

פנינה תמנו:  יכול להיות שזה נסגר ועכשיו פתחו מחדש

אתי קיסוס: דירות שלב, היו ונסגרו

אתי קיסוס:  צודקת

פנינה תמנו: בדיוק

פנינה תמנו:  התוכנית הזאת, כשאתם פתחתם ב-2016 אז לא היה?      

מריה פודגייצקי: שנים כבר לא היה, והדירות שנפתחו, נפתחו מרציונל אחר

מריה פודגייצקי:  אנחנו מדברים פה על דירות לגברים שמחליטים לקחת פסק זמן, הם עצמם, כשהם במצב של אלימות

קריאה: - - -     

מריה פודגייצקי: יש גם בתי נעם, נכון

מריה פודגייצקי:  לא מחייב צו הרחקה

קריאות: - - -     

פנינה תמנו: אגיד לך למה

פנינה תמנו:  בחלק מהמקומות, אולי אפילו זה לא תרבותי, יש גברים שברגע שהם מורחקים, אומרים, תמות נפשי עם פלישתים, אין לי איפה לישון, אין לי לאן ללכת, ורואים כמוצא אחרון לשים קץ לחיי האישה וגם את עצמם

פנינה תמנו:  זה אנחנו מבינים, לעיתים דווקא זה שגבר – זה לא חייב להיות רק מרצון, כפי שהעירה חברת הכנסת ביטון–  אנחנו אחר כך נגיע גם לחוק שמחייב טיפול, שהוא חוק של השנה האחרונה, של עאידה

פנינה תמנו:  נכון?     

קריאה: כן

פנינה תמנו: כמה גברים יש שם?     

מריה פודגייצקי: חשוב לי להגיד שאנחנו מדברים פה על תוספות

מריה פודגייצקי:  התוכנית הלאומית בעצם מסתכלת על הקיים ופועלת או לטיוב או להרחבה או לתוספת או לפתיחת מענים חדשים

מריה פודגייצקי:  כל מה שאני אומרת לכם זה תוספות לדברים שקיימים

מריה פודגייצקי:  יש מרכזים, יש הוסטלים, יש מרכז יום לטיפול, אני פשוט לא מדברת עליהם כאן כי זה לא קשור לוועדה, הם היו קיימים גם קודם

פנינה תמנו: יש הוסטלים שהגברים המורחקים לנים שם?     

מריה פודגייצקי: יש הוסטלים לגברים בטיפול

פנינה תמנו: אז כמה סך הכול?     

מריה פודגייצקי: כמה סך הכול הוסטלים?     

פנינה תמנו: כן

פנינה תמנו:  כמה גברים היום – גברים אלימים שהם בתהליך – נמצאים בבתים, בין אם זה בתים נפרדים ובין אם זה הוסטלים? זה מעניין, כי אנחנו הרי מכירות, ובאמת ובצדק, את הטענה הקשה הזאת שאומרת שבסוף, למה אני זו שצריכה לקום ולברוח?      

דבורה ביטון: עם הילדים

פנינה תמנו: אני לא אכנס לזה, אבל בסוף אני רוצה לדעת אם אנחנו במגמה

מריה פודגייצקי: אני יכולה לתת לך תשובה על מה שאנחנו יודעים, על אף שזה הוסטל שנפתח של שיקום האסיר, הוא מיועד ל-12 גברים, הוא בדרך כלל כמעט מלא או מלא

קריאה: גברים שיוצאים מהכלא

מירב בן ארי: את מדברת על הוסטל מפתחות

גלי עציון: בעצם שואלת על מקום שבו גבר שהורחק, יכול להיות בו ויכול לקבל - - -     

מריה פודגייצקי: אז אני ממשיכה ועונה ליושבת-ראש

מריה פודגייצקי:  שתי דירות שפתחנו, כל אחת מיועדת - - -     

פנינה תמנו: של התוכנית

מריה פודגייצקי: כן, של התוכנית

מריה פודגייצקי:  כל אחת מיועדת לארבעה גברים

מריה פודגייצקי:  זה דינמי, כלומר בכל רגע נתון, הן אף פעם לא מלאות לצערי הרב, תמיד בין שניים לאחד, שלושה

פנינה תמנו: אתי, אנחנו נשמח לקבל

פנינה תמנו:  אם באמת מריה מתמקדת בתוכנית על שני הבתים שנפתחו, אני מבקשת לקבל את תמונת המצב כמה הוסטלים, כמה לאסירים משוחררים, את כל ההיקף

פנינה תמנו:  מספיק לנו אפילו בעמוד אחד, לא צריך פה עבודה יותר מדי מסיבית בשביל שנקבל את הנתונים

אתי קיסוס: אוקיי

פנינה תמנו: כדי שנבין מול מה אנחנו עומדים, כי בסוף המטרה שלנו זה גם לראות את כל המכלול ואת כל תמונת המקרו, אבל ללא ספק שהתוכנית היא הלב של הדבר

מריה פודגייצקי: אם אנחנו מסיימים את הנושא של טיפול בגברים אני רק אוסיף שגם הסל גמיש

מריה פודגייצקי:  הקצינו לרשויות מקומיות שמאפשרות לתת סיוע חומרי ראשוני במצבים של אלימות

מריה פודגייצקי:  כשהפוגע או הנפגעת מתנתקים מהבית הפוגע וצריכים איכשהו להסתדר, הסל הזה, הגדלנו אותו והוא כולל היום גם פוגעים, גברים שרוצים לשקם את עצמם, שיהיה איך לעזור להם מבחינה כספית, אז כיום זה כולל גם גברים

מריה פודגייצקי:      מחוסר זמן, אני לא אכנס לתוכניות הייחודיות שאנחנו עושים

מריה פודגייצקי:  אני רק אגיד שיש תוכנית מאוד גדולה שגם הורחבה, לליווי נשים יוצאות מקלט

מריה פודגייצקי:  כיום יש 400 נשים שמלוות בקהילה על ידי התוכנית, יושבת פה תמר שוורץ שמפעילה את התוכנית הזאת

פנינה תמנו: באופן פרטני?      

תמר שוורץ: אני אספר על זה

פנינה תמנו: את רשומה

מריה פודגייצקי: אני אסיים ואני אעביר את רשות הדיבור לשותפה שלנו, לתמר שוורץ היקרה

מריה פודגייצקי:  יש לנו כמובן דירות מעבר, יש לנו סיוע חומרי שהזכרתי, ואני כן רוצה לדבר דקה על שתי תוכניות, אפילו שלוש, שבעיניי הן פשוט נפלאות

מריה פודגייצקי:  אחת זה תוכנית "בדרכה", השמה של נשים יוצאות אלימות בעולם התעסוקה בהייטק

מריה פודגייצקי:  זו אחת המחשבות שלנו מחוץ לקופסה, יחד עם קרן רש"י וגוגל ישראל, הם שותפים לנושא הזה

פנינה תמנו: עניין הדיור והתעסוקה של נשים יוצאות מקלט

מריה פודגייצקי: (שקף: סיוע וליווי בקהילה)

מריה פודגייצקי:  זה לא רק נשים יוצאות מקלט

מריה פודגייצקי:  בעצם הסתכלנו שנייה על המצב של אישה – כמובן, אף תוכנית לא מתאימה לכל אישה – אבל יש נשים שיוצאות מהקשר האלים וצריכות לפרנס את עצמן לבד, ושעות העבודה הן מאוד מוגבלות בגלל שיש ילדים קטנים

מריה פודגייצקי:       ואז התחלנו לחשוב שבעצם הייטק וצורת העבודה בהייטק, בטח בעידן הזום, מאפשרת היום את כל מה שאנחנו רוצים, שיהיה לה שכר הולם ומכבד ושעות עבודה גמישות, ויצאנו עם זה לאיזשהו פיילוט, שזה מאוד מאוד מעניין

פנינה תמנו: עם כמה חברות?     

מריה פודגייצקי: לא

מריה פודגייצקי:  כמה נשים את מתכוונת

מריה פודגייצקי:  אנחנו יצאנו לפיילוט עם 100 נשים, שזה כולל גם הכשרה - -     

פנינה תמנו: יפה

מריה פודגייצקי: - - כלומר צריך ללמד אותן, ואחרי זה צריך גם השמה

מריה פודגייצקי:  שותפים איתנו לדרך גם יחידת בוגרי 8200, גוגל ישראל, פרויקט מאוד מאוד יפה

מריה פודגייצקי:  הוא לא מאוד גדול אבל מבחינת החשיבה שלו וההצלחות שלו, יש כבר קבוצה שסיימה

פנינה תמנו: תאיר איפרגן, זרוע העבודה, שותפה במהלך?     

מריה פודגייצקי: אנחנו התייעצנו איתם בכל מיני מקומות של מיצוי זכויות אבל בגלל שזה פיילוט זה כרגע מתנהל כמו איזה מודולה

מריה פודגייצקי:  אם אנחנו נראה שזה עובד אנחנו נרצה להטמיע כמובן

מטי צרפתי הרכבי: גם לאינטל יש כל מיני תוכניות רווחה

מריה פודגייצקי: כן

מריה פודגייצקי:  פנינו אז הרבה, עשו שם לא מעט עבודה בנושא

פנינה תמנו: יש תוצאות כבר?     

מריה פודגייצקי: יש, של הקבוצה הראשונה, אבל עוד טיפה, אנחנו רוצים לראות את ההשמה כי אנחנו בעצם לא מודדים את עצמנו על ההכשרה, אנחנו מודדים את עצמנו על השמה מעל שנה

פנינה תמנו: נכון

מריה פודגייצקי: אנחנו רוצים לראות שהאישה עובדת שנה ואז נוכל לראות

מריה פודגייצקי:  בגלל שבתוכנית, הם עכשיו בהשמה, לא הייתי רוצה לדבר על תוצאות כי אנחנו רוצים להבין שזה באמת מחזיק

מריה פודגייצקי:  אנחנו נעדכן

פנינה תמנו: לפני שאת מעבירה את זכות הדיבור – הרחבת מרכזים לאלימות, קיצור המתנות

מריה פודגייצקי: זה מה שדיברתי על העובדים הסוציאליים

מריה פודגייצקי:  אנחנו קיצרנו באופן משמעותי המתנות, לא ביטלנו אותן

מריה פודגייצקי:  רצינו אפס המתנה, אנחנו ממש עוד מעט נגיע לשם אבל צריך עוד

פנינה תמנו: כמה זמן המתנה?     

מריה פודגייצקי: תלוי

מריה פודגייצקי:  נורא תלוי בתקופה, תלוי לאיזה עובד סוציאלי ממתינים ובאיזה מקום

מריה פודגייצקי:  לא הייתי רוצה להיכנס לזה כי אני לא שולטת בנתונים מדויקים

מריה פודגייצקי:  אם צריך, אנחנו נעביר

פנינה תמנו: סליחה על הבורות

פנינה תמנו:  יכול להיות מצב שאישה ממתינה?     

מריה פודגייצקי: אישה לא ממתינה

מריה פודגייצקי:  אישה לא תמתין

פנינה תמנו: לא, יש פה סעיף ספציפי לקיצור ההמתנות

אתי קיסוס: תהליך האינטייק מתקיים

אתי קיסוס:  אין המתנה לאינטייק

אתי קיסוס:  תמיד כשאישה או גבר פונים בבקשה לטיפול, קודם כול יינתן להם מענה ראשוני להערכת המסוכנות

אתי קיסוס:  בהתאם לזה, לפעמים כשהערכת המסוכנות היא לא גבוהה, הם ימתינו לטיפול אבל לא לאינטייק

קריאה: מי מחליט?     

אתי קיסוס: אנשי המקצוע

פנינה תמנו: תודה על החידוד

פנינה תמנו:  מטי, ואז מירב, חברות הכנסת

מירב בן ארי: אני חייבת לצאת להנהלת אופוזיציה

מירב בן ארי:  אני רק אגיד דקה – כל הכבוד

מירב בן ארי:  אני סוף סוף שמחה, אני מ-2015 פה, לא סתם את מתרגשת

מירב בן ארי:  כל השנים אנחנו יושבים פה, ומדברים מדברים

מירב בן ארי:  סוף סוף תכלס עשייה בשטח ביחד עם הארגונים החברתיים

מירב בן ארי:  מה לעשות, הייתה ממשלה אחת נורמלית בעשר השנים האחרונות, ועשתה

מירב בן ארי:  אנחנו נעזור, אני מאוד מאוד מקווה שרק ימשיכו, שלא יהרסו

מירב בן ארי:  תודה

פנינה תמנו: תודה, מירב

מריה פודגייצקי: היושבת-ראש, אם אפשר להגיד מילה על נושא המחקר והמדידה, זה נושא שהתבקשנו

מריה פודגייצקי:  אני רק אגיד שאנחנו יוצאים ממש אני מקווה בחודש הקרוב למחקר

מריה פודגייצקי:  משנת 2000 לא היה מחקר בנושא אלימות במדינת ישראל, בין היתר בגלל שלא היה מדד לנושא הזה

מריה פודגייצקי:  אנחנו חברה מאוד הטרוגנית, מאוד קשה למדוד את התופעה

מריה פודגייצקי:       יושבים פה שותפים שלנו מארגון שיתופים, שבמיזם משותף יחד עם חברת IRI בנו את המדד, ואנחנו ממש אני מקווה בחודש-חודשיים הקרובים נצא לסקר הלאומי הראשון למדידת תופעת האלימות

מריה פודגייצקי:  נכון לעכשיו אנחנו יוצאים למדידת תופעת אלימות זוגית, ואני מקווה שיחד עם הלמ"ס שמלווה את כל זה, אנחנו נצליח ונריץ מחקר ארצי קבוע בנושא הזה

פנינה תמנו: שזה לא היה מעולם?     

מריה פודגייצקי: משנת 2000

פנינה תמנו: ראוי וחשוב

פנינה תמנו:  יכול להיות שאתם תגלו שזה הרבה הרבה יותר מ-200,000 נשים?      

מטי צרפתי הרכבי: גם חשוב ללמוד את המגמות בסוף, בציר הזמן

פנינה תמנו: נכון

פנינה תמנו:  סך הכול, הרבה פעמים אנחנו מנסים ללכת סביב הממוצע של כל ארגון שנותן לנו נתון, אבל זה צריך להיות בהחלט כמשאב לאומי אחרי שאנחנו משקיעים את מה שצריך להשקיע כדי לקבל את תמונת המצב

פנינה תמנו:  מתי אמרת שזה יהיה?     

מריה פודגייצקי: אני מקווה שתוך חודש וחצי אנחנו נביא את הבשורה, אולי זה ייקח חודשיים, משהו כזה

פנינה תמנו: בסדר

פנינה תמנו:  אנחנו נהיה אתכם בקשר שתציגו פה את התוצאות של הסקר

מריה פודגייצקי: כמובן

פנינה תמנו: חברת הכנסת מטי

מטי צרפתי הרכבי: תודה רבה

מטי צרפתי הרכבי:  קודם כול, אני מצטרפת להתרגשות שלכן, באמת לא מובן מאליו, אני מאוד מאוד שמחה

פנינה תמנו: אתן נותנות לי להרגיש לא בסדר

פנינה תמנו:  אני לא מתרגשת

מטי צרפתי הרכבי: לא, לא

מטי צרפתי הרכבי:  אני אומר, העובדה שיש כאן תוכנית רב-שנתית לטיפול באלימות במשפחה ושכבר רואים את ההישגים, אז ברכות גם לכל משרדי הממשלה, לכל הגופים שפעילים – משטרה, כל הגופים האזרחיים

מטי צרפתי הרכבי:  זה מרגש לראות שזה נמצא בסדר-היום וזה גם תוקצב בהתאם

מטי צרפתי הרכבי:       אני רוצה אולי דבר אחד כהצעה, גברתי היושבת-ראש

מטי צרפתי הרכבי:  יכול להיות שעכשיו, אחרי שנה שהתוכנית פעילה, אתם יכולים לדייק פערים שזיהיתם על מנת שאולי דרך הוועדה הזאת תבוא קריאה

פנינה תמנו: זה מ-2016, לא שנה

פנינה תמנו:  התוכנית לא שנה

מטי צרפתי הרכבי: לא, עכשיו בשנה האחרונה תקצוב

פנינה תמנו: לא, גם לפני זה היה תקצוב

מטי צרפתי הרכבי: באיזה היקפים?     

פנינה תמנו: השאלה אם מימשו או לא

פנינה תמנו:  שוב, בואו חברים, זו תוכנית מ-2016, שחברתי הטובה, גם חברת הכנסת עליזה לביא בזמנו, לדעתי הוועדה דחפה ב-2014 עד 2015

מטי צרפתי הרכבי: מה היו ההיקפים התקציביים, זאת השאלה

פנינה תמנו: צריך לדייק

פנינה תמנו:  אני לא מאשימה אותך, אבל זה מ-2016

פנינה תמנו:  זה שהמדינה שלנו, לעיתים טחנות הצדק טוחנות לאט - - -     

מטי צרפתי הרכבי: אני לא נכנסת לזה, פנינה

פנינה תמנו: אני אגיד לך למה אני מדייקת את זה

פנינה תמנו:  כי אני לא רוצה שמי מנציגי המשרדים פה יחשוב שאני מסתכלת כאילו זה שנה אחרונה

פנינה תמנו:  לא

פנינה תמנו:  זה מ-2016

פנינה תמנו:  נכון, היו אתגרים שלכם, שאשמה הממשלה - - -     

מטי צרפתי הרכבי: אני אשמח לדעת מה היו התקציבים ב-16', 17', 18', 19', 20'

פנינה תמנו: אז תגידי לנו בבקשה, לטובת חברי הכנסת, את התקציבים, מאיזו שנה וכמה כל פעם

קריאה: היה קודם שקף

פנינה תמנו: בסדר, נחזור על זה, נחדד עוד פעם

מריה פודגייצקי: היה שקף אבל התקציב המשמעותי, התקציב שאפשר לבצע פעולות לפי התוכנית בעצם התחיל להגיע רק בקורונה

מריה פודגייצקי:  בהתחלה זה היה – אם אני זוכרת נכון – ב-2020 בלבד

פנינה תמנו: 61 מיליון

מריה פודגייצקי: לא, זה התחיל מ-29

מטי צרפתי הרכבי: מ-16' לא היו תקציבים

מטי צרפתי הרכבי:  ב-20' התחילו להגיע תקציבים, ב-21'

מריה פודגייצקי: החלטת הממשלה עצמה מ-2017, התקציבים התחילו להגיע רק בקורונה

מריה פודגייצקי:  מה שכן, בזמן שלא היה תקציב – וזה היה לפניי ואני אציין את האנשים האלה – עשו עבודה נהדרת ובעצם יש לנו תוכנית פעולה כי once מגיע כסף אנחנו צריכים להתחיל לעבוד

מריה פודגייצקי:  אנחנו לא מתחילים לתכנן אלא אפשר לעבוד וליישם, וזה מה שנעשה בתקופה הזאת

מטי צרפתי הרכבי: פנינה, אני רוצה לגמור את הנקודה

מטי צרפתי הרכבי:  אני אומרת, עכשיו כשהגיע תקציב בשנתיים האחרונות, אני חושבת שאם יש פערים שזיהיתם מתוך התחלת ההנעה הפעילה, שווה אולי שנקבל איזשהו דוח בוועדה הזאת על מנת שנוכל לקדם השלמת פערים

מטי צרפתי הרכבי:      דבר נוסף, אני חושבת שהצגתם תוכנית מאוד מקיפה בתחום הטיפול והצגתם את הנושא של המניעה בתיכונים

מטי צרפתי הרכבי:  אני הייתי שמחה לשמוע אם יש עוד מעגלי מניעה – אם זה צבא, אם זה אוניברסיטה, אם זה העסקות – בכדי לעבות את התחום של המניעה כי אני חושבת שזה באמת אחד המפתחות מעבר לטיפול המעמיק

מטי צרפתי הרכבי:  אנחנו כחברה צריכים לדון – אולי הרחבה במערכות החינוך, אני לא מספיק מכירה את התחום אבל הנושא של הרחבת המניעה

פנינה תמנו: כן

פנינה תמנו:  תהיה כאן גם כנרת אלמליח, היא מהמשרד לביטחון לאומי

קריאה: עד איזו שעה הדיון הזה?     

פנינה תמנו: בעצם אלה שני דיונים ברצף

פנינה תמנו:  אחד זה הדיון הזה על התוכנית הלאומית, ואחר כך הטיפול בגברים

פנינה תמנו:   יש הרי את החוק לטיפול בגברים אלימים

קריאה: יש פה את בת שלמה

קריאה:  יש את ועדת חינוך

פנינה תמנו: את איתי פה עד הסוף

קריאה: אבל יש את ועדת חינוך

פנינה תמנו: גברתי, לא, אני מתקשרת לחבר הכנסת טייב

דבורה ביטון: תוכנית הילה, יש את חוקה גם שמחכים לנו שם

מטי צרפתי הרכבי: רציתי עוד שאלה אחת לשאול, ברשותך גברתי

מטי צרפתי הרכבי:  הנושא של מרכזי אלומה ו-One Stop Shop, מאוד מאוד מרגש וזה שיהיו ארבעה זה מדהים

מטי צרפתי הרכבי:  האם חשבתם על צוות נודד? זאת אומרת, שיהיה צוות של אלומה, עם facilities, והוא ינדוד בערים, ואז בעצם רשות מקומית תיתן את משרדי הרווחה נניח בשעות אחר הצהריים, וזה יהיה בפרסומים ולשם יופנו הטלפונים, ובעצם ינוע צוות של חמישה-שישה אנשים, יגיע לבת ים או יגיע לאופקים וייתן איזשהו מעגל, לא ייתן מעגל של לינה אבל יכול להפנות אולי לפתרונות לינה, איזושהי חשיבה מחוץ לקופסה שבעצם הצוות ינדוד

יסמין פרידמן: למרות שהיא אמרה שרוב הפניות הן טלפוניות

מריה פודגייצקי: הצוות נמצא בכל מקום, זו הגדולה של אלומה

מריה פודגייצקי:  הם גם מגיעים אבל גם מגיעים אליהם

מריה פודגייצקי:  זה ייעוץ לאנשי מקצוע, זה משהו שהוא מאוד מאוד נגיש

מריה פודגייצקי:  כל הרעיון, זה מקום שאין לו פורמט, לצורך העניין

מריה פודגייצקי:  פנייה בכל מצב, בכל צורה, בכל שעות היום

מטי צרפתי הרכבי: אבל עדיין יש מתחם פיזי של מרכז אלומה

מריה פודגייצקי: זה לא מחייב הגעה

מריה פודגייצקי:  אפשר לקבל שירות גם בזום, גם בטלפון

דבורה ביטון: אבל איפה החשיפה שלכם?      

פנינה תמנו: לפעמים, דווקא כשיש מקום פיזי שהוא פתוח, שהוא נגיש, הוא מאוד מקל

פנינה תמנו:  רק דבר אחד אני לא הצלחתי להבין, היא אמרה שהם תוך כדי התייעצות מומחים, שאם זה נגיש לאישה זה הרבה פעמים גם נגיש לגבר, או הפוך, יש גם גברים שהם תחת אלימות, אבל המסה העיקרית והנתונים מדברים בעד עצמם

פנינה תמנו:  זו הבעיה, ואז צריך לראות איך בכל זאת זה יותר נגיש לקורבן, למי שמאוים

דבורה ביטון: החשיפה של התוכנית, הפרסומית, איך זה מגיע לכלל הנשים?      

פנינה תמנו: לדעתי גם אפשר לתרגט או פרסומים

דבורה ביטון: כי להערכתי אין מספיק חשיפה של התוכנית של אלומה

דבורה ביטון:  אולי זה מתוך שיקול אבל קחו בחשבון, בהתחשב בעובדה שיש או מקלטים או את התוכנית הזאת שיכולה להגיע – הרבה לא אוהבות ללכת לתחנת משטרה, אני ייצגתי כמויות של נשים בסיוע המשפטי שחוששות מהסטיגמה הזאת, ללכת בכלל למשטרה, ונתונות תחת אלימות – לדעתי יש מקום לתת יותר חשיפה לתוכנית הזאת כי זו תוכנית חשובה

דבורה ביטון:  הן לא חייבות לעבור את ההשפלה, לצערי לפעמים זו ממש השפלה, הן עוברות ממש מדור לא סימפטי בנושא של אלימות

דבורה ביטון:      אני רוצה לשתף אותך, היושבת-ראש, שאני ייצגתי וכשאני טענתי בבית הדין ברבני – הוא מרביץ לה, השאלה של הדיין הייתה אם השכנים שמעו וכמה זה כאב

דבורה ביטון:  אז אני עדיין מזועזעת מהדברים האלה

פנינה תמנו: באוזנייך את שמעת את זה

דבורה ביטון: ממש

דבורה ביטון:  ואני חשבתי שעוד דקה השכנים ישמעו אותו כשאני שמעתי את השאלה הזאת

דבורה ביטון:  זה היה נורא, זו הייתה השאלה שלו, האם השכנים שמעו וכמה זה כאב

פנינה תמנו: היית נותנת לו בעיטה ברגל והיית אומרת לו האם הדיין השני שמע וכמה זה כאב לך

דבורה ביטון: 	זה רק מראה שיש אוכלוסיות, אני חושבת שעכשיו עושים את התוכנית הנהדרת עם בתי ספר, אז להתחיל קודם כול עם המגדרים, נגיד החרדים, שמרביתם, לצערי הכביסה היא בתוך הקהילה עצמה והרבה שידוכים ויש שם הרבה אלימות, וגם במגזרים האחרים, לתת לזה עדיפות

פנינה תמנו: ההתייחסות הרב-תרבותית היא נחוצה במדינת ישראל כי אנחנו חברה מאוד מגוונת

פנינה תמנו:  תודה

דבורה ביטון: בדיוק

דבורה ביטון:  אני יכולה להגיד שבחברה שלנו הילדים יותר חשופים, רואים טלוויזיה, היום יותר קל, אבל יש מגדרים שחייבים לתת להם עדיפות

פנינה תמנו: כנרת מנגן אלמליח, מנהלת תחום תכנון, ניהול וארגון, המשרד לביטחון לאומי

פנינה תמנו:  מריה, אנחנו עוד נחזור אלייך בהמשך תוך כדי שאלות שצפות

כנרת מנגן אלמליח: בוקר טוב

כנרת מנגן אלמליח:  המשרד לביטחון לאומי מקדם שורה של מענים החל בעצם מהשלב שבו גובשה תוכנית הפעולה ב-2016

כנרת מנגן אלמליח:  חלק גדול מזה היה מתקציבינו הפנימיים בגלל שעבר לא מעט זמן עד שהתקבל

פנינה תמנו: מי מרכז אצלכם את הנושא?     

כנרת מנגן אלמליח: משנה למנכ"ל, מר אליעזר רוזנבאום

פנינה תמנו: אבל משנה למנכ"ל, חלילה מבלי לזלזל, זה הרי תפקיד מאוד פוליטי

כנרת מנגן אלמליח: לא

כנרת מנגן אלמליח:  המשנה למנכ"ל שלנו כבר 20 שנה מכהן בתפקיד

פנינה תמנו: אה, באמת? אבל משנה למנכ"ל עבר להיות תפקיד פוליטי

כנרת מנגן אלמליח: הוא מהשארית של השארית

פנינה תמנו: אוקיי

פנינה תמנו:  הוא ייחודי, את אומרת

כנרת מנגן אלמליח: הוא  ייחודי, מ-2014

פנינה תמנו: יופי

פנינה תמנו:  חשוב לי לדעת שזה גורם מקצועי שנמצא שם עם רציפות

כנרת מנגן אלמליח: גורם מקצועי, מ-2014 בעצם הוא הוביל את ריכוז הוועדה הבין-משרדית שגיבשה את המלצות המדיניות, שלאחר מכן הפכו לתוכנית פעולה

כנרת מנגן אלמליח:  כמו שאמרתי, חלק גדול מהמענים שאני אפרט עכשיו, באמת בקליפת אגוז, היו מתקציבים פנימיים של המשרד מכיוון שלקח זמן עד שהתוכנית הלאומית תוקצבה

פנינה תמנו: מרגע שהתוכנית תוקצבה, כמה מהתקציב של התוכנית עובר אליכם?     

כנרת מנגן אלמליח: אנחנו עד כה קיבלנו 11 מיליון שקלים

פנינה תמנו: עכשיו תפרטי לי מה אתם עושים עם 11 מיליון

כנרת מנגן אלמליח: אנחנו עושים הרבה מאוד דברים, בנוסף ל-11

פנינה תמנו: את יכולה גם להגיד את הבנוסף

כנרת מנגן אלמליח: 	אין בעיה

פנינה תמנו: פשוט זאת תוכנית מאוד גדולה

פנינה תמנו:  בסוף, כדי שאנחנו נבין את ההיקפים אני אשאל אתכם שאלות שיפשטו את זה כדי שלא תלכו למקום שלכם כי אתם עוסקים בזה יומיום

פנינה תמנו:  בבקשה

כנרת מנגן אלמליח: על כל מה שאני יכולה לענות אני אענה, ואם לא, יש כאן מספיק שותפים שישמחו להשלים

כנרת מנגן אלמליח:  הקמנו 16 מחלקי משפחה במשטרת ישראל

כנרת מנגן אלמליח:  הוקמו 16, 17 מחלקי משפחה, מתוכננים לקום עוד 12 מחלקי משפחה

כנרת מנגן אלמליח:  17 מחלקי משפחה שהוקמו הם בהיקף של כ-130 תקנים, מתוכננים עוד 12 מחלקי משפחה בהיקף של 23 תקנים

פנינה תמנו: אז 130 תקנים כבר במחלקי משפחה

כנרת מנגן אלמליח: 130 ועוד קצת

כנרת מנגן אלמליח:  אמרתי, 16 הוקמו מתקציבנו הפנימי, עוד 11 אמורים לקום מהתקציב שהתוכנית הלאומית - - -     

פנינה תמנו: כמה תקנים חדשים יש לזה? ספציפית לזה

כנרת מנגן אלמליח: 23 תקנים חדשים הוקצו להקמת 13 מחלקי משפחה

כנרת מנגן אלמליח:  זה מיני מחלקי משפחה

פנינה תמנו: לא, אל תבלבלי אותי

פנינה תמנו:  סך הכול כמה אנשים עובדים במחלקי משפחה, בתקנים?      

כנרת מנגן אלמליח: 130 ועוד - - -     

פנינה תמנו: כרגע, 130 עובדים?     

כנרת מנגן אלמליח: לא

כנרת מנגן אלמליח:  אמרתי, הוקמו 17 מחלקי משפחה בהיקף של כ-130 תקנים

פנינה תמנו: כמה מתוכם עובדים? מתוך ה-130

כנרת מנגן אלמליח: משטרת ישראל, תוכלו לעדכן סטטוס תקן מצבה מחלקי משפחה?     

רפ"ק יואב צדוק: 110 תקנים

פנינה תמנו: שעובדים כבר

רפ"ק יואב צדוק: כן

רפ"ק יואב צדוק:  110 חוקרים יש לנו במחלקי משפחה, 80% איוש

פנינה תמנו: שזה חוקרים חדשים בעקבות התוכנית?     

רפ"ק יואב צדוק: לא

רפ"ק יואב צדוק:  סך הכל, במחלקי משפחה

רפ"ק יואב צדוק:  בתוכנית הוקמו 11 מחלקי משפחה חדשים, שזה עוד 33 תקנים

פנינה תמנו: שאוישו כבר?     

רפ"ק יואב צדוק: כן, הכול כבר קם

רפ"ק יואב צדוק:  התקן עצמו הוקם אבל מבחינת איוש, עוד מאיישים, אנחנו עומדים על 80% בערך

פנינה תמנו: איוש על פי התוכנית, לא מה שעשיתם אתם

רפ"ק יואב צדוק: כן

פנינה תמנו: אוקיי

כנרת מנגן אלמליח: בנוסף, הוקצו שמונה חוקרים למרכזי אלומה, אותו One Stop Shop שמריה ציינה

כנרת מנגן אלמליח:  הוקמו מחלקות טיפוליות בשב"ס, אמורים להיות מגויסים עוד שני תקנים ייעודיים תוספתיים לטיפול בשב"ס

כנרת מנגן אלמליח:  הרשות לביטחון קהילתי עד כה גייסה 20 תקנים

כנרת מנגן אלמליח:  השנה, ככל שיעבור התקציב, אמורים להיות מגויסים עוד חמישה תקנים, כל זה בהיקף של חמישה מיליון שקלים מתקציבנו

כנרת מנגן אלמליח:  בנוסף, אנחנו שוקדים במרץ על עבודת המטה לפיקוח טכנולוגי, שכרגע בעצם ממתין לדירקטיבה של השר

כנרת מנגן אלמליח:       בשנה האחרונה הגענו למסקנה שפרט למענים הקלסיים של איתור, טיפול, שיקום ואכיפה, אנחנו נדרשים גם לתת את הדעת להגנה על נשים מאוימות שנמצאות בסיכון

כנרת מנגן אלמליח:  יש פרויקט מאוד מאוד יפה שפיתחנו בשיתוף פעולה עם פורום מיכל סלה, שבעצם מספק כלבי הגנה לנשים מאוימות בסיכון גבוה והוא גם מספק איזושהי מעטפת של הגנה באמצעות סייר, לחצן מצוקה, שיעורי הגנה, חבילת הגנה עצמית, מכתב התראה מעורך דין

כנרת מנגן אלמליח:  יש פה את מי שמרכז את הפרויקט, שבטח מקבלים עליו פידבקים מאוד מאוד חיוביים

כנרת מנגן אלמליח:       בנוסף, אנחנו ביחד עם משרד הרווחה ומשטרת ישראל הקמנו פורום שהתפקיד שלו זה א', לסנכרן את כלל התהליכים לפיתוח כלי הגנה לנשים מאוימות; ב', לייצר איזשהם פתרונות לנשים שנמצאות במצבי קיצון

פנינה תמנו: מה? כרוני למשל? ארגוני פשיעה?     

כנרת מנגן אלמליח: כן

כנרת מנגן אלמליח:  היום בדיוק היה לנו דיון למצוא איזשהם פתרונות אפשריים להגנה על נשים מאוימות

כנרת מנגן אלמליח:  בנוסף, המשרד לביטחון פנים חבר בוועדת היו"רים של אלימות במשפחה, חבר בשיתופים

כנרת מנגן אלמליח:  באמת, אנחנו עם הפנים לשיתוף פעולה גם כלפי ארגוני מגזר שלישי, גם כלפי חברות עסקיות, גם לגבי משרדי ממשלה

פנינה תמנו: יש פעילות שהיא ענפה

כנרת מנגן אלמליח: יש פעילות שהיא מאוד מאוד ענפה

פנינה תמנו: אני יודעת שאת שותפה מלאה, כך חברותייך מהרווחה פרגנו לך

כנרת מנגן אלמליח: זה הדדי

פנינה תמנו: אבל אני רוצה לשאול

פנינה תמנו:  הייתי רוצה לדעת מה היה לפני התוכנית ומה היה אחרי התוכנית, לאן התוכנית לקחה אתכם כמשרד, וקודם כול כאזרחים כמו כולנו שרוצים שנשים יהיו מוגנות

כנרת מנגן אלמליח: רק לפני כן לחשו לי פה מאחורה שיש הרבה מאוד פעולות מניעה שמתקיימות בקהילה, גם להגברת מודעות, גם בהיבטים של הכשרת שומרי סף, שבעצם יאתרו נשים שנמצאות במעגל אלימות במשפחה

פנינה תמנו: האקטיביות או האיתור, זה השתנה בעקבות התוכנית? הייתי רוצה שתיגעי לי בנקודות מ-2016 עד עכשיו

כנרת מנגן אלמליח: במקרה, אני הייתי מאלה בעצם שזכתה להיות מרכזת הוועדה

כנרת מנגן אלמליח:  ב-2014, בעקבות מקרי הרצח, היה רצף של מקרי רצח מאוד מאוד מזעזעים שהתבצעו במסגרת המשפחה, שבעקבותיהם הוחלט על הקמת ועדה בין-משרדית שתבוא ותמפה את תמונת המצב שקיימת כיום ובעצם תגבש המלצות

כנרת מנגן אלמליח:  אני זכיתי להיות מרכזת הוועדה שהמשנה למנכ"ל אז הוביל בזמנו

כנרת מנגן אלמליח:      שאלת מה היה הגיים צ'יינג'ר של אותה ועדה

כנרת מנגן אלמליח:  אפשר לחלק את התשובה הזאת לכמה חלקים

כנרת מנגן אלמליח:  אחד, אנחנו הגענו למסקנה שהיו הרבה מאוד המלצות, החל משנת 98' בעצם עברנו ועדה ועדה והמלצות שגובשו בסופה, שחלק גדול מהן לא יושמו

כנרת מנגן אלמליח:  זו הייתה תרומה משמעותית אחת של הוועדה

כנרת מנגן אלמליח:      התרומה השנייה, שהתמודדות עם תופעת האלימות במשפחה בעצם דורשת טיפול שהוא טיפול הוליסטי

כנרת מנגן אלמליח:  זה יקדם אותנו אומנם במעט אם הרווחה יעשו את עבודת הקודש שלהם והחינוך את עבודת הקודש שלהם והמשטרה את עבודת הקודש, והשב"ס והרשות לביטחון קהילתי - -      

פנינה תמנו: אבל כל עוד לא יהיה שיתוף פעולה הדוק - - -      

כנרת מנגן אלמליח: - - אבל כל עוד לא תהיה שילוביות וכל עוד לא תהיה הסתכלות שהיא הוליסטית, שבעצם ממפה את הבעיה, על כלל מרכיביה ועל כלל מאפייניה, ובאה ומתייחסת גם לילד שנמצא במעגל אלימות במשפחה כקורבן וגם הקשיש שנמצא במעגל אלימות במשפחה כקורבן, ובעצם צריך לייצר מענים שמותאמים – על הרצף הגילאי, על המגזרים הייחודיים, לחלק בין המגזר היהודי למגזר הערבי, אנחנו בעצם גיבשנו 14 המלצות שהיו על דעת כלל השותפים

כנרת מנגן אלמליח:  הזמנו גם ארגוני מגזר שלישי, וזה הערך המוסף של התוכנית הלאומית, שבעצם הכריחה את כולם לעבוד ביחד

כנרת מנגן אלמליח:      באמת, אני לא באה לפרגן לעצמי אבל מה שאת רואה פה זה בעצם שיתוף פעולה, זה משהו שנבנה בהרבה מאוד שנים ומבחינתנו הוא מייצר קפיצת דרך

פנינה תמנו: אתם, כמי שמפקחים על הזרועות השונים בתוך משרד הבט"ל, נקרא לזה היום - - -     

כנרת מנגן אלמליח: בל"מ – ביטחון לאומי

פנינה תמנו: אוקיי, אנחנו רוצים לקרוא לזה באופוזיציה בט"ל

כנרת מנגן אלמליח: אין בעיה

כנרת מנגן אלמליח:  אנחנו הונחינו לקרוא לזה בל"מ

פנינה תמנו: בל"מ

פנינה תמנו:  נכון, אני רואה את ההמלצות, הן לפניי, אפילו אני רואה יותר המלצות ממה שציינת, לא 14, המלצות פורצות דרך שאתם מונים פה, 24

כנרת מנגן אלמליח: נכון

כנרת מנגן אלמליח:  היו 14 אבני דרך שפירקנו אותן להמלצות משנה

פנינה תמנו: יפה

פנינה תמנו:  המלצה מספר 2, באמת אחריות ומחויבות משותפת של כלל המשרדים, אבל בסוף הייתי רוצה לדעת מה נשתנה גם אצלכם

פנינה תמנו:  אולי המשטרה תגיד לי, מ-2016 בעקבות התוכנית מה נשתנה בתוך המשטרה

פנינה תמנו:  כי הרבה פעמים אנחנו יודעים שרוב הנשים היו מוכרות למשטרה, לרווחה, לרשויות

פנינה תמנו:  מי נציג המשטרה שרוצה לדבר?      

קריאה: מה עם צווי הגנה למשל?      

רפ"ק סיון שחר: קודם כול, מבחינתנו, גם האיוש של התקנים של המשטרה במרכזי אלומה, גם - - -     

פנינה תמנו: מרכזי אלומה זה שמונה תקנים, זה לא גיים צ'יינג'ר, אבל זה חשוב העבודה של אלומה, חלילה שלא יישמע שלא

רפ"ק סיון שחר: שוב, אני לא יודעת אם אפשר להצביע על איזה גיים צ'יינג'ר אחד אבל יש פה איזשהו מערך שלם

פנינה תמנו: הכשרות

רפ"ק סיון שחר: אנחנו מדברים על הכשרות

פנינה תמנו: האם יש הכשרות אחרות? האם יש בעלי תפקידים שהם ספציפית על הדבר הזה? אני לא מצליחה להבין, בסוף יש פה תוכנית לאומית שאמורה להצעיד אותנו קדימה

פנינה תמנו:  אני מנסה להבין מה בתוך המשטרה השתנה

פנינה תמנו:  האם הטיפול הוא מיידי? האם האיתור? אני ראיתי למשל – הנה אני אהיה הדוברת שלכם – ראיתי נשים שאומרות, בכוח רוצים לקחת אותי למקלט

פנינה תמנו:  אני לא מסוגלת לעשות שום צעד עבור עצמי אבל המשטרה הגיעה לחלק מן המקומות שהבנתם שאם אתם לא תגיעו לאותה גברת ותגידו לה, עכשיו עכשיו עכשיו את צריכה לצאת, היא לא תעשה את זה

רפ"ק סיון שחר: נכון

רפ"ק סיון שחר:  התחילו לקום בשנה האחרונה חדרים חמים

רפ"ק סיון שחר:  מדובר במתחמים שהם נראים שונה מבחינת הנוף שלהם בכל תחנה, מקום שהוא הרבה יותר נוח ומכיל, גם לאישה, גם לילדים שלה להגיע, נראה הרבה פחות מאיים ויותר מזמין

פנינה תמנו: כדי להתלונן?     

רפ"ק סיון שחר: כדי להתלונן

פנינה תמנו: כמה מתחמים חמים יש לכם?     

רפ"ק סיון שחר: הוקמו כבר בין 20 ל-25 חדרים בשנה האחרונה

פנינה תמנו: בתוך תחנות

רפ"ק סיון שחר: כן

רפ"ק סיון שחר:  אני יכולה להראות לך תמונות אחר כך

קריאה: ומתוכננים לקום עוד 50, חברת הכנסת

רפ"ק סיון שחר: מקומות מאוד יפים, מאוד שונים בנוף המשטרתי, לא קיימים חדרים כאלה

פנינה תמנו: שזה בערים הגדולות, אגב? זה בתחנות הגדולות?     

רפ"ק סיון שחר: לא בהכרח

רפ"ק סיון שחר:  בכל מיני

רפ"ק סיון שחר:  יש איזושהי פריסה, זה בהתאם גם לכל תחנה כמה מקום יש אצלה כי הכוונה היא באמת לתכנן חדרים שלמים

פנינה תמנו: זה בהתאם גם לכמות הפניות שאתם רואים באותו אזור על נשים מאוימות?     

רפ"ק סיון שחר: יש מפרט שלם שלפיו נבחרות התחנות האלה, ובשנה הבאה אמורים לקום עוד בערך מספר דומה של חדרים כאלה

רפ"ק סיון שחר:  מערכת המוקדים זאת מערכת בעקבות דיוני טיוב

זוהרה עטיה: זוהרה עטיה, מדור נפגעי עבירה

זוהרה עטיה:  אני רוצה להוסיף, בעקבות מה שכנרת אמרה על הוועדה שהייתה

זוהרה עטיה:  יש דיוני טיוב בתחנות, אחת לחודש זה מתנהל, על נשים מאוימות שנמצאות בסיכון

זוהרה עטיה:  זה ביחד עם השותפים שלנו מהרווחה

זוהרה עטיה:  אחת לחודש מתקיימים דיונים על הנשים האלה בסיכון כדי שיהיה בינינו סנכרון

פנינה תמנו: מי?     

זוהרה עטיה: עם גורמים מהרווחה

פנינה תמנו: המדור שלך?     

זוהרה עטיה: לא

זוהרה עטיה:  בתחנות המשטרה על תיקים שנשים מתלוננות בהם, נשים שנמצאות בסיכון, שעולה שהן נמצאות ברמה גבוהה של סיכון, מתקיימים עליהן דיונים ברמה חודשית, ברמה של רבעון, ברמה של מפקד תחנה עד לרמה של מפקד מחוז אחת לשנה, כדי שיהיה בינינו סנכרון, כדי שנדע על הנשים האלה

פנינה תמנו: אז זה לא נשאר ברמת המטה, יש ממש שיח פעיל, אתן אומרות, עם מפקדי תחנה, עם בעלי התפקידים הרלוונטיים?     

זוהרה עטיה: כן

זוהרה עטיה:  זה מתקיים אחת לחודש, וכמו שאמרתי, רבעוני, ואחת לשנה ברמה של דיון מפקד מחוז

פנינה תמנו: אחת לחודש זה כל התלונות שמגיעות?      

זוהרה עטיה: אחת לחודש זה מתקיים, נשים שנמצאות ברמת סיכון גבוהה, שעולה מהתיקים שהן נמצאות ברמת סיכון גבוהה

פנינה תמנו: סדר גודל שאנחנו מדברים

זוהרה עטיה: זה משתנה מתחנה לתחנה, יכולה להיות תחנה שיש בה עשר נשים - - -     

פנינה תמנו: לא, אבל כשאתם עושים את הדיון אתם לא עוברים תחנה תחנה, זה כנראה דיון

זוהרה עטיה: סדר גודל?     

פנינה תמנו: של כמה נשים כל חודש אתם יודעים שהן ברמת סיכון גבוהה מאוד, שעולה בשיתוף פעולה עם הרווחה ועם כולם

זוהרה עטיה: בארצי זה אלפי נשים

זוהרה עטיה:  יש כאן רמה של כמה אלפי נשים

זוהרה עטיה:  קשה קצת למדוד את זה כי אלה רשימות ידניות

פנינה תמנו: למה?     

זוהרה עטיה: עד שנסדיר גם את העניין הזה, שזה יהיה משהו ממוחשב

פנינה תמנו: זה בתהליכי הסדרה של הדבר הזה?     

זוהרה עטיה: כן

זוהרה עטיה:  סדר גודל, בואו נגיד חודש, כמה מאות נשים

פנינה תמנו: זו בעיה טכנולוגית שקשורה רק לסוג העבירות הללו או שזה משהו כללי?      

זוהרה עטיה: לא

זוהרה עטיה:  זה משהו שצריך להסדיר

פנינה תמנו: כללי, שאתם צריכים להסדיר

פנינה תמנו:  מדינת ישראל, שנת 2023, כל כך הרבה סטרטאפ ניישן

פנינה תמנו:  אוקיי

זוהרה עטיה: בנוסף לכך אני רוצה להגיד על ההכשרות הייחודיות שיש לנו של מחלקי משפחה

זוהרה עטיה:  אלה הכשרות שהן בנות שבועיים וחצי, הן ייחודיות, הן מאגדות את כלל הנושאים של אלימות במשפחה, עבירות מין, קטינים חסרי ישע, קשישים, שבהן החוקרים מקבלים את כל המעטפת של ההכשרה בתחומים נרחבים

פנינה תמנו: כמי שאמונה על תחום נפגעי עבירה

פנינה תמנו:  הרי היו תלונות בעבר

פנינה תמנו:  ההכשרות לחוקרים, למי שמקבלים אותן במשטרה, הרבה זה גם נגזרת של התלונות ו-study case שאתם מביאים

פנינה תמנו:  כמה ההכשרות הן רחבות בלדעת לטפל באותה אישה שמגיעה? הרבה פעמים זה אפילו ברזולוציה שלא כל אישה שמגיעה למשטרה – אם למשל אני יודעת שזה מגיע למצב של נשים מסוימות ממגזרים מסוימים שהגיעו למשטרה, זה כלו כל הקיצים, זה דקה לפני

פנינה תמנו:  כמה הם מקבלים את ההכשרות על הדבר הזה?     

זוהרה עטיה: בהכשרות האלה הם נחשפים למגוון תחומים, בין היתר גם קורבנות, הם מקבלים הכשרה רב-תרבותית מהחברה החרדית, מהחברה הערבית, מכלל החברות, זה משהו שהוא שובר שוויון

זוהרה עטיה:  אתה מגיע להכשרה הזאת כבן אדם X, ואתה יוצא ממנה Y

זוהרה עטיה:  זה משהו שמשנה גם את התפיסה שלך, הראייה שלך משתנה בתור חוקר אחרי כזאת הכשרה

פנינה תמנו: אוקיי

פנינה תמנו:  מישהו מהשב"ס או שזה רק הבט"פ?     

קריאה: יש כאן נציג שב"ס

קריאה: כמה הכשרות כאלה יש?     

רפ"ק סיון שחר: הכשרות כאלה יש שתיים בשנה, כל אחת באזור ה-30 אנשים

רפ"ק סיון שחר:  יש לנו גם תחלופות

פנינה תמנו: האוצר, אני תיכף גם אפנה אליכם אבל עד אז אני רוצה לשמוע ארגונים

איתי פלס: אני מבקש לדבר

איתי פלס:  אני המעגל השני, סבים וסבתות

פנינה תמנו: אנחנו ניתן, לא כרגע

פנינה תמנו:  אני רוצה לפנות ללרה צינמן, יושבת-ראש ארגון משפחות נרצחים ונרצחות

פנינה תמנו:  שלום לרה, מה שלומך?      

לרה צינמן: שלומי כמובן לא כל כך טוב, בלשון המעטה, ואני רוצה להגיד שהגשנו בזמנו נייר עמדה לוועדה הבין-משרדית שדובר עליה והיינו בדיון באופן אישי

לרה צינמן:  גם שמנו מאז זרקור להיבט שפחות מוזכר כאן בדיון

פנינה תמנו: של הילדים היתומים?     

לרה צינמן: של הילדים היתומים וגם של רצח על ידי בני זוג וגם בני משפחה אחרים, לרוב בנים, שהם סבלו מבעיות פסיכיאטריות, עם רקע פסיכיאטרי

לרה צינמן:  כבר אז, בדיונים ב-2014, 15', 16', דובר על כך שחייבים להסיר חסמים בהעברת מידע משירותי בריאות הנפש לשירותי הרווחה ולבני המשפחה עצמם

פנינה תמנו: לרה, אנחנו נקדיש לזה דיון בכל מה שקשור לילדים יתומים של נרצחות, אנחנו נקדיש לזה דיון שלם

לרה צינמן: בסדר

לרה צינמן:  גם הנושא הזה, אני באמת מקווה שתקדישו דיון נפרד כי זה נושא מאוד מאוד גדול וכואב, ואם מדברים על גיים צ'יינג'ר, אנחנו לא מרגישים על פי מבחן התוצאה שחל גיים צ'יינג'ר, שעדיין מספר הנשים שנרצחו - - -     

פנינה תמנו: שעוד הוא גבוה

פנינה תמנו:  אנחנו צריכים לעשות עבודה משותפת

לרה צינמן: כן

לרה צינמן:  הוא מעל 20

פנינה תמנו: תודה רבה

פנינה תמנו:  טל הוכמן, שדולת נשים, ואחר כך תמר שוורץ, רוח נשית

פנינה תמנו:  בבקשה

טל הוכמן: תודה, גברתי היושבת-ראש, חיכינו לא מעט זמן לדיון הזה

טל הוכמן:  יש כמה דברים שאני רוצה להתייחס אליהם שהם יחסית ספציפיים

טל הוכמן:  הסיפור עם התקציב – אני חושבת שאני אדבר בשם הרבה נשים שמתעסקות בתחום האלימות במשפחה – הוא לא שקוף מספיק, אנחנו לא יודעות כמה כסף עבר כל שנה או סך הכול לתוכנית

טל הוכמן:  אני חושבת שזה בסך הכול מספרים, אין סיבה שלא נשלוט בחומר הזה

פנינה תמנו: יש פה את הטבלה של המימושים

פנינה תמנו:  נכון? העברתם אליי

מריה פודגייצקי: אנחנו מעבירים בשקיפות מלאה ועל פי דרישה, וגם ללא דרישה

מריה פודגייצקי:  הדברים מאוד שקופים

פנינה תמנו: אבל אומרים לך שהם מרגישים שלא

פנינה תמנו:  עוד מעט אנחנו נעלה את זה

פנינה תמנו:  מה שמוצג פה זה גם בפרוטוקול, אתם חייבים לדייק, יש פה גם את נציגת האוצר שאחר כך נשמע

פנינה תמנו:  לקראת הסוף אני אבקש מהם לעבור על הטבלה בבריף מהיר, אחר כך אנחנו גם נצלול, אם תרצו אנחנו גם נביא לכם, חופש המידע

טל הוכמן: מצוין

טל הוכמן:  הדבר הנוסף לגבי הנגשת מידע זה הנושא של פרסום מספרים לגבי התופעה, אם זה מספר נרצחות או מספר פניות

טל הוכמן:  אין סיבה שאיזושהי רשות ממשלתית לא תפרסם דבר כזה

טל הוכמן:  אנחנו מוצאים את עצמנו לקראת כל יום ה-25 בנובמבר, יום המאבק באלימות כלפי נשים, מתעסקים בסיפור של כמה נשים נרצחו כל שנה, לא כי המספר הזה בפני עצמו עומד אלא כי אנחנו צריכות שיהיה גוף – אם זה הרשות לקידום מעמד האישה - - -     

פנינה תמנו: לא

פנינה תמנו:  זה גם בתוכנית הלאומית

פנינה תמנו:  קיסוס, נכון, אתם יצאתם עכשיו עם הלמ"ס לכל הנושא של סקר ציבור בתחום של כמה באמת נמצאות במעגל האלימות, אבל זה בהחלט נכון כי בסוף גם אתם לא רוצים שיהיה פה – סליחה, קצת קשה לומר את זה – אבל באמת לספור את הנשים שנרצחות, כל אחד סופר את זה אחרת

אתי קיסוס: אני מסכימה לגמרי

אתי קיסוס:  אני גם מזמינה אתכן להציע, כל נתון שאתם חושבים שאתם חושבים שהייתם רוצים לקבל אותו, אנחנו נאגם אותו לקראת שנה הבאה, היום הבין-לאומי, ונוציא בצורה מסודרת את כל הנתונים שהם רלוונטיים

טל הוכמן: אנחנו נשמח

טל הוכמן:  אנחנו אומרות את זה לא מעט

אתי קיסוס: אז את מצטרפת לדלת פתוחה, זה משהו שנמצא על שולחני, ובשמחה רבה

טל הוכמן: מצוין

טל הוכמן:  אני שמחה לשמוע

טל הוכמן:  שני נושאים אחרונים

טל הוכמן:  בזמן שאנחנו מדברות על התוכנית וההתפתחות שלה, יש הרבה קולות שעולים לגבי הרחבת החימוש האזרחי, ההרחבה של קבלת רישיונות נשק לאזרחים

טל הוכמן:  חשוב לנו לציין ששליש מהנשים בשנת 2021 שנרצחו הן נשים שנרצחו בנשק ברישיון

טל הוכמן:  אנחנו מאוד דואגות מזה ואנחנו חושבות שיש קשר הדוק בין הדברים

טל הוכמן:       חשוב לנו לציין את זה, ובהמשך לזה הסיפור של צווי הגנה, יצא מחקר של הממ"מ בנובמבר האחרון לגבי זה שבעצם כשיוצא צו הגנה צריך לעדכן את אגף כלי ירייה במשרד לביטחון לאומי

פנינה תמנו: שישללו, שייקחו מהם

טל הוכמן: שייקחו את הנשק, אז לא רק שזה עובר בפקס, גם יותר מ-15% מצווי ההגנה הם בלי תעודות זהות, אז בעצם אי אפשר לקחת להם את הנשקים

טל הוכמן:  לפעמים מעדכנים את הבן אדם שצריך לקחת לו את הנשק כשהוא עם הנשק, ומקבלים את זה בהודעת sms, אז איך אנחנו חושבות שלא יצא מפה איזשהו אסון כשבן אדם שהוא כבר מוגדר כאלים ומוצא נגדו צו הגנה, הוא נמצא עם הנשק ואומרים לו שצריך לקחת לו את הנשק בהודעת sms, רוב הסיכויים שייצא מזה משהו מאוד מאוד שלילי

טל הוכמן:       דבר אחרון שאני רוצה להתייחס אליו זה מערכת המנע, זו מערכת של נפגעות עבירה

טל הוכמן:  אנחנו מדברות כבר תקופה על נשים שפונות אלינו ומספרות על הקושי שהן לא מבינות, הן מקבלות הודעות סותרות אחת את השנייה, מקבלות הודעה אחת ובתוך ההודעה יש דברים שהם לא קשורים אחד לשני, שאומרים נגיד שהגבר במעצר אבל בעצם אסור לו לצאת

טל הוכמן:  לא ברור, אנחנו נשמח להמשיך את העבודה הזאת מול המשרד לביטחון לאומי, אני חושבת שיש הרבה מאוד נשים נפגעות עבירה שסובלות מזה

טל הוכמן:  תודה רבה

פנינה תמנו: תודה, טל, את נהדרת

פנינה תמנו:  העלית פה נקודות מאוד חשובות, ואני אומרת את זה כאן גם לפרוטוקול וגם למצלמות וגם סביב האנשים שפועלים בעניין, ואתם גם צריכים להביע את האמירה שלכם

פנינה תמנו:  כל מי שיושב כאן מנציגי המשרדים, לא יכול להיות ששליש מהנשים – שליש מהנשים – נרצחו בידי מי שמחזיקים נשק ברישיון

פנינה תמנו:  רובן הכירו את האדם שמחזיק את הנשק בלי רישיון

פנינה תמנו:      ונכון, מצב הביטחון של ישראל וההתמודדות שלנו והאתגרים הביטחוניים מול פיגועים הוא כמעט בלתי אפשרי, אבל אין דבר כזה – גם שר הבט"ל בן גביר וגם ראש הממשלה, שלא ייקחו בחשבון את ההשלכות שיש על הביטחון הפנימי של נשים, ולא רק של נשים

פנינה תמנו:  אגב, יש לזה עוד אדוות והשלכות נוספות בתוך החברה הישראלית, כאשר הנה, נציגי המשטרה, אתם יודעים שאנחנו רואים לצערנו תופעות אלימות לא פשוטות, בין אם זה בכבישים ובין אם זה במקומות אחרים, ובסוף צריך לזכור

פנינה תמנו:  הנשק הזה יכול להיות גם מופנה על ידי חתך מסוים של אנשים לצרכים הלא נכונים ולהיות ממש קטלני

פנינה תמנו:       ואנחנו, בוועדה לזכויות הנשים, אנחנו גם נשלח בסיכום שלנו, שלא תילקח שום החלטה להקל ברישיונות שייתנו לאנשים חדשים שייכנסו למעגל הנושא נשקים ברישיון, מבלי שיש הבחנה או בדיקה, בחינה, לא להקל ראש

פנינה תמנו:  לא להקל ראש כי אני חושבת שהמבחנים שקיימים היום, לדעתי יש כרגע 130 או 150 אלף מחזיקי נשק – תקנו אותי אם אני טועה, הנציגים

הקריאה: - - -     

פנינה תמנו: לא

פנינה תמנו:  זה מגיע למעל 120,000, וזה לא מעט

פנינה תמנו:  בסוף אנחנו לא רוצים שנשקים יסתובבו לנו ברחובות ישראל, ובטח שלא יהיו מופנים כלפי מי שהן ראשונות לשלם את המחיר, שזה בדרך כלל נשים

פנינה תמנו:       לגבי צו ההגנה שהועלה כאן, זה דבר שהוא פתיר

כנרת מנגן אלמליח: זה כבר מטופל בימים אלו, גברתי היושבת-ראש

קריאה: זה כבר מתגלגל - - -     

פנינה תמנו: תאמינו לי, אצלי זה לא יתגלגל

פנינה תמנו:  אני מצפה

פנינה תמנו:  זה פשוט מאוד

פנינה תמנו:  מי שנותן קודם כול את ההודעות האלה, במקום, אם הם קיבלו הודעה לשלול נשק או שבן אדם צריך להחזיר נשק, לא עושים את זה בהודעת sms

פנינה תמנו:  ריבונו של עולם, ואם הוא לא ידע בדיוק? זה ממש מסוכן

פנינה תמנו:  לא צריך שום דבר, רק שכל ישר

כנרת מנגן אלמליח: אני רק אומרת שזה מטופל

פנינה תמנו: מה זה מטופל? שנים אומרים לנו שזה מטופל

פנינה תמנו:  האם את יכולה להגיד שזה לא יקרה יותר?     

כנרת מנגן אלמליח: אני לא יודעת

כנרת מנגן אלמליח:  אני רק יודעת שכרגע נעשית עבודה למחשב את העברת המידע בנוגע לצווי הגנה במשולש שבין - - -     

פנינה תמנו: זה למשל משהו שלא ברור לי

קריאה: אני חושבת שאם יחפשו בפרוטוקולים, נמצא אמירות כאלה בפרוטוקולים הקודמים

פנינה תמנו: האמיני לי, אני רק אומר שאם את אומרת שעושים איזה תהליך מחשובי, אם הם יודעים לשלוח sms אז יש כבר תהליך מחשובי

פנינה תמנו:  אתם יודעים בדיוק מי האנשים

פנינה תמנו:  אם הצלחתם לעשות את הפעולה הזאת, לא צריך עכשיו לעשות איזה פיתוח מיוחד בשביל לא לשלוח את ההודעות

פנינה תמנו:       אני מבקשת, וזה יהיה חלק מההנחיה שלי

פנינה תמנו:  לא יישלחו יותר sms-ים לגברים, שבגלל שהם אלימים, רוצים לקחת מהם את הנשקים

פנינה תמנו:  תמצאו פתרון, תשלחו שליח

פנינה תמנו:  לא יודעת מה תעשו, תדאגו

קריאות: - - -     

פנינה תמנו: אני לא יודעת איך זה ייעשה, זאת גם סוגיה

פנינה תמנו:  תדאגו שהוא לא מקבל את זה ב-sms כי הוא מבין שזה סביב התלונה של הנשים

פנינה תמנו:  היא העלתה פה משהו, אתם רואים למה אני אוהבת את ארגוני הנשים, ובכלל ארגונים אזרחיים? הם עוסקים במלאכה, הם רואים את הדבר האבסורדי

קריאה: - - -     

פנינה תמנו: סליחה

פנינה תמנו:  אם הן רואות את האבסורד - - -     

כנרת מנגן אלמליח: אין בעיה, אני מסכימה

פנינה תמנו: אז יאללה, לטפל בזה

כנרת מנגן אלמליח: אפשר רק להגיב?     

פנינה תמנו: אני רוצה שתוציאי הנחיה, מצידי תשבי ליד הלשכה של השר או של המנכ"ל ואל תצאי משם, מחר אתה נותן הנחיה שאין יותר sms-ים, אין

פנינה תמנו:  אין אף אחד שילחץ על הכפתור וישלח להם כזה דבר

פנינה תמנו:  זה דבר כל כך פשוט, באמת זה פשוט, וכל כך הגיוני לא לשלוח לאנשים

פנינה תמנו:  לעניין איך אוספים את הנשק, לא להתעצל, תמצאו פתרונות

פנינה תמנו:       את דיברת על מערכת מנע לנפגעי עבירה, טל

טל הוכמן: הסיפור של מערכת נפגעי עבירה, מערכת מנע, בעצם ההודעות שנשלחות הן לא ברורות

כנרת מנגן אלמליח: קיבלנו את הפנייה שלכן

כנרת מנגן אלמליח:  הפנייה שלהן הגיעה, אני מכירה את הטענות שלהן

פנינה תמנו: שהטענה העיקרית שאת מכירה, מהי?      

כנרת מנגן אלמליח: שהמידע שמתקבל לא ברור דיו ויש כל מיני פערים במערכת

כנרת מנגן אלמליח:  נקיים עמם שיח ייעודי כדי לשמוע את הטענות שלהם, וככל שנדרש, נפעל לתיקון הליקויים

קריאה: תבדקו את המערכת

קריאה:  אלה טענות שחוזרות על עצמן

כנרת מנגן אלמליח: בסדר

פנינה תמנו: לפי נתונים שיש לנו גם מהממ"מ, 15% מהצווים נשלחים לאגף רישוי – שימו לב בבקשה – סליחה, זה לא מכבד, והאמיני לי, אנחנו דנים פה בחיים של נשים

פנינה תמנו:  תתפלאי

פנינה תמנו:  אז אני מבקשת ממך לכבד את העניין, גם אם זה לפעמים לא נעים

פנינה תמנו:  בסוף, כולנו פה אמונים על המאבק הזה, לעשות הכול כדי שבאמת נצליח לעזור, ויש דברים פשוטים כמו sms

פנינה תמנו:      שימי לב

פנינה תמנו:  מהממ"מ נשלח לי שבעצם 15% מהצווים נשלחים לאגף רישוי כלי ירייה בלי פרטים מזהים שמאפשרים בכלל תפיסת נשק של צווי ההגנה

פנינה תמנו:  אין תעודות זהות

פנינה תמנו:  15%, יכול להיות שב-15% מהצווים זה האנשים הכי מסוכנים

כנרת מנגן אלמליח: היועמ"שית פה תתקן אותי אם אני אומרת דברים לא מדויקים, אבל ככל הידוע לי, בקשת צו הגנה מוגשת על ידי האישה, לעיתים כשחסרים בה פרטים, וההחלטה השיפוטית שיוצאת חסרה פרטים מזהים

פנינה תמנו: את יודעת, אני הגעתי לארץ עולה חדשה, ההורים שלי לא ידעו למלא טפסים, בגלל פערי השפה

פנינה תמנו:  אז מה? אז זה אומר שהמדינה לא תיתן להם קצבה? זה אומר שהרופאים לא יטפלו בהם? זו תשובה מאוד מאוד בעייתית

פנינה תמנו:  לפעמים אישה שנמצאת באיזה מצב שהוא לחוץ רגשית, נסה על נפשה, היא נמצאת במצב כל כך איום ונורא, זה לא תשובה

פנינה תמנו:  15%, תפתרו את הבעיה הזאת

פנינה תמנו:  תפתרו יחד עם מי שצריך כי הצווים מוצאים בבתי משפט

פנינה תמנו:  אני מבקשת, מי נציג משרד המשפטים?      

אור ורשביאק: אני

פנינה תמנו: אין דבר כזה

פנינה תמנו:  מצידי, שכל פקידה או עוזרת של שופט תעבור על הדבר הזה

פנינה תמנו:  זה צריך להיות מאוד מחודד

פנינה תמנו:  אתם לא תשאירו אותה עכשיו להתחיל לפקסס דברים ולדאוג

פנינה תמנו:  יצא צו, תדאגו שזה יעבור, תעברו שנייה

פנינה תמנו:  זו אישה שנמצאת בסכנת נפשות, אין משהו שזה לא דוחה

פנינה תמנו:  זה דוחה כל תיק אם אישה נמצאת באותו רגע בסכנת נפשות

פנינה תמנו:  15%, זה צריך להיות על אפס אחוזים

פנינה תמנו:  לא יכול להיות מצב שהאגף הזה יגיד לעצמו, ריבונו של עולם, קיבלנו 15%, אין לנו מה לעשות עם זה

פנינה תמנו:  זה דבר שיכול לגרום למצב שאותו גבר ימשיך להסתובב עם הנשק ויום אחרי זה יכול להרוג אותה

פנינה תמנו:       אלה דברים שהם פתירים

פנינה תמנו:  אם הייתי חושבת שזה לא פתיר, הייתי אומרת לכם, לכו תעשו עבודה, תחזרו

פנינה תמנו:  אתם צריכים לפתור את הדבר הזה, בין אם זה sms ובין אם זה ה-15%

פנינה תמנו:  אני מבקשת ממשרד המשפטים להגיש לנו תוכנית איך אתם הולכים לצמצם את ה-15% ומי יעזור לאותן נשים ומי עובר על זה, כי בלי זה זה לא יצטמצם

פנינה תמנו:      לפני שאנחנו עוברים לנציגה הבאה, חברת הכנסת שרון ניר נמצאת איתנו כאן

שרון ניר: גברתי היושבת-ראש, קודם כול, אני רוצה לומר שהדיון הזה הוא דיון סופר חשוב כי עדיין, כשמסתכלים על תופעת אלימות במשפחה, זו תופעה שנמצאת תחת הסתרה ובושה ונמצאת בתוך המחשכים, במקום הכי בטוח לכאורה, שזה הבית

שרון ניר:       ולכן, אנחנו צריכים לעשות כל דבר שביכולתנו כדי להגיע ולעודד ולייצר דיווח

שרון ניר:  אני חושבת שמה שנעשה פה באמת על ידי הממשלה הקודמת – גם בתקצוב של ה-155 מיליון שקלים ויותר, אם אני טועה במספר המדויק, וגם בסוף כשזה קורם עור וגידים למוקד כמו 118 ולארבעה מרכזים, שצריך לשאוף להקים אותם וזה צריך להיות מעוגן – זה בדיוק היכולת שלנו בסוף לעודד פנייה

שרון ניר:  ככל שנוציא את התופעה הזאת מהמחשכים, נעלה אותה על פני השטח והיא כבר תהיה במקום של אוזן קשבת, של קבלת סיוע, של הושטת יד, של עזרה, מבחינתנו זה הדבר הכי מבורך שיכול להיות

שרון ניר:       אני חושבת שאחד מהיעדים שאנחנו צריכים למדוד את עצמנו בהם, וזה חייב להיות מדיד בצורת יעדים, גברתי היושבת-ראש: 1

שרון ניר:  עלייה בכמות הפניות; 2

שרון ניר:  ירידה בכמות אירועי הרצח

שרון ניר:  אלה שני היעדים

פנינה תמנו: 20% עלייה בכמות הפניות, שזה - - -     

שרון ניר: זו התחלה טובה

פנינה תמנו: נכון

שרון ניר: וירידה בכמות אירועי הרצח, שלדעתי אנחנו עוד לא שם אבל זה חייב להיות משהו שהוא ארוך טווח ואנחנו לא מפספסים אותו והוא באמת משהו שהוועדה הזו מהדקת אותו מכל הכיוונים

שרון ניר:      אני חושבת שהדבר שאנחנו צריכים להציב לעצמנו כיעד זה הסיפור של הגברים כי נשים יותר פונות, אבל גברים לא יותר באים לקבל עזרה, ואנחנו יודעים שכנראה חייזרים לא מכים נשים, התופעה הזו קיימת

שרון ניר:  אנחנו צריכים רגע לעשות איזשהו סוג של עידוד בקהילה, מובנה, לגברים לקבלת עזרה

שרון ניר:  מבחינתי זה הדבר הכי חשוב שחייב להיות מגובה באיזושהי תוכנית המשך אצלכם, שממש מעודדת את הגברים לקבל עזרה

שרון ניר:  לדעתי הסוגיה של הגברים היא סוגיה קריטית ביכולת שלנו בסוף רגע לטפל בתופעה כתופעה רחבה, ולא רק בזה שאנחנו מושיטים יד לנשים אלא אנחנו באמת מוציאים את התופעה הזאת מהמחשכים וההסתרה

שרון ניר:      אני רוצה לברך על כך, אני רוצה להגיד שזה חייב להמשיך ולקרות

שרון ניר:  אני מאמינה שאת תתייחסי לזה, גברתי היושבת-ראש, אבל חייבים להגיד איזושהי אמירה כי אני יודעת שעכשיו או-טו-טו דיוני תקציב

שרון ניר:  צריכה להיות פה אמירה שהיא מאוד מאוד ברורה לממשלה בהיבט של המשך תקצוב של התוכנית הזאת באופן רציף והמשך בקרה שלה גם בתוך משרדי הממשלה ולא רק בוועדה החשובה שלך, שאת יודעת עד כמה אני מכבדת גם אותך וגם את הוועדה הזו, אבל זה באמת חייב להיות איזשהו סוג של יעד מרכזי

פנינה תמנו: הייתי רוצה לשמוע גם דעתך על הקריאה של בן גביר להתחמש, אני לא זוכרת מה בדיוק היה הדיווח

פנינה תמנו:  הם רוצים להציף

פנינה תמנו:  זה מעניין, דווקא כיוצאת אשת ביטחון

שרון ניר: אני אשת ביטחון, לכן את  מפנה את זה

שרון ניר:  הסיפור של הטרור ברחובות וזה שאזרחים מסתובבים עם נשקים, פנינה, בסוף ברחובות, וזה מציל חיים

פנינה תמנו: הצורך ברור לנו

שרון ניר: זה מציל חיים

שרון ניר:  עכשיו זה חייב להיות ממוסגר בתוך קריטריונים מאוד מאוד ברורים של מי יכול לשאת נשק, מי עומד בקריטריונים

שרון ניר:  את צודקת מאה אחוז - - -     

פנינה תמנו: יש כאלה

פנינה תמנו:  רוצים לרכך את זה ורוצים לרבע את המעגל

שרון ניר: אני הבנתי שיש עבודה שכבר מתגלגלת מימי עמר בר לב לשר לביטחון הלאומי הנוכחי, שמסתכלת בצורה רחבה על הרחבת הקריטריונים, אבל לא באופן שהוא חסר קריטריונים

שרון ניר:  אני חושבת שצריך להסתכל על זה ותמיד להסתכל, בטח לא מי שיש לו האשמות בפלילים או חשוד בפלילים, בטח לא מי שנמצא תחת סיטואציה שהיו עליו תלונות על אלימות במשפחה, זה לא

שרון ניר:  אלה צריכים להיות מחוץ לקריטריונים, בזה את ואני רואות את הדברים עין בעין

פנינה תמנו: שליש מהנשים נרצחו בידי מי שהחזיקו נשק ברישיון

שרון ניר: אז אנחנו פה בסוג של קונפליקט, לכן אנחנו צריכים לדעת לנהל ולווסת את עצמנו

שרון ניר:  אני אתך בעניין הזה שצריך לתת נשק למי שיכול לשאת נשק, לא באופן שהוא פרוץ, בטח לא באופן שהוא דומה למדינות אחרות מעבר לים

פנינה תמנו: לא אמריקה, את אומרת

שרון ניר: כן

שרון ניר:  שאנחנו לא פוגעים בעצמנו, שאנחנו מנהלים את זה בצורה מסודרת

שרון ניר:  ומי שיש לו בתיק שלו איזשהו סוג של אינדיקציה על תלונות או כמעט הגשת תלונה, הנושא הזה צריך להישקל בכובד ראש ולא לתת רישיון, וזה בתוך המשרד לביטחון לאומי חייב להילקח כסעיף פוסל מבחינתי

שרון ניר:  תודה לך

פנינה תמנו: תודה

פנינה תמנו:  תמר שוורץ, רוח נשית

קריאה: האם אני יכולה להעיר?     

פנינה תמנו: לצערי, אנחנו קצרים בזמן

תמר שוורץ: תודה רבה, גברתי היושבת-ראש

תמר שוורץ:  קודם כול, תודה לך על הדיון הזה ותודה על האופן שבו את מנהלת אותו

תמר שוורץ:  רוח חשובה מאוד את מכניסה

תמר שוורץ:       שלוש הערות

תמר שוורץ:  קודם כול, לעניין המספר

תמר שוורץ:  200,000 זה מספר לא אמיתי, ולא אני פמיניסטית עם אג'נדה אומרת אותו אלא ארגון הבריאות העולמי – שאני מקווה שאתם לא חושדים בו בפמיניזציית יתר – טוען שהמספר האמיתי הוא תמיד גבוה פי ארבעה במדינות מפותחות, במדינות מתפתחות אפילו יותר

תמר שוורץ:  יש תת דיווח

תמר שוורץ:  כל מי שיושב ויושבות כאן יודעות, יש תת דיווח בתופעה הזאת, כל סוגי האלימות יש תת דיווח

תמר שוורץ:      לכן, כנראה, הערכה, וזה המחקר שאני מקווה שחברתי יסמין משיתופים תוכל לדבר עליו, ייתן איזושהי הערכה יותר מדויקת אבל ההערכה היא שיש לפחות 800,000 נשים נפגעות אלימות בישראל, זה כל אישה חמישית

פנינה תמנו: על כל סוגיה של האלימות

תמר שוורץ: על כל סוגיה, כן, אני מתייחסת לכל סוגי האלימות

תמר שוורץ:  אני לא מתייחסת רק לאלימות כלכלית

תמר שוורץ:       ההערה השנייה שאני רוצה להעיר נוגעת למה שאנחנו עושות בתוך הרצף הטיפולי, שדיברה עליו מריה, ותודה מריה שהזכרת, רק הייתה איזו אי הבנה שחשוב לי לחדד

תמר שוורץ:  לתוכנית שלנו לא קוראים דף חדש

תמר שוורץ:  דף חדש זה תוכנית נהדרת ליוצאות מקלטים, מופעלת על ידי עמותת בעצמי

תמר שוורץ:  נכנסנו כבר לדיון השני, אני אנסה לקצר

תמר שוורץ:      אנחנו עמותת רוח נשית ואנחנו עובדות בעיקר עם הקהילה, מעט מאוד יוצאות מקלטים – גם רוב הנשים נפגעות האלימות נמצאות בקהילה – ואנחנו מפעילות רצף של מענים, מענה פרטני, גם קבוצתי, גם העלאת מודעות, גם שינויי מדיניות וחקיקה, לנשים נפגעות אלימות ואנחנו מטפלות ב-750 נשים בשנה

תמר שוורץ:  זה הקצה, כמובן טיפה בים

תמר שוורץ:       אנחנו במיזם משותף עם משרד הרווחה ואני מאוד מקווה – אני זוכרת את הוועדה שאת כתבת פה, מריה, במצגת, ב-2017 שהייתה עם המנכ"ל זיכרונו לברכה, שהציג את התוכנית ואני כל הזמן חיפשתי את השורה של שיקום תעסוקתי כלכלי והיא הופיעה שם, שורה מאוד חשובה

פנינה תמנו: אמרת זכרו לברכה

פנינה תמנו:  איזה מנכ"ל?     

תמר שוורץ: הוא נפטר

תמר שוורץ:  מנכ"ל משרד הרווחה שהציג את התוכנית הלאומית ב-2017

קריאה: אליעזר קפלן?     

תמר שוורץ: לא

תמר שוורץ:  קפלן, ייבדל לחיים ארוכים, חלילה

קריאה: אליעזר יבלון

תמר שוורץ: סליחה

תמר שוורץ:  כן, איש יקר היה, לצערי, לצער כולנו

תמר שוורץ:  דייקתי בעובדות

תמר שוורץ:       חיפשתי את השורה הזאת ברצף

תמר שוורץ:  צריך להבין שמקלטים מספקים מענה בחירום

תמר שוורץ:  מרכזים למניעת אלימות ברשויות, שיש ב-170 רשויות, מספקים מענה מאוד חשוב אבל צריך את החוליה הנוספת

תמר שוורץ:  אחרי שהאישה יוצאת, ואנחנו יודעות איך היא יוצאת, לרוב כותנתה לעורה, אם היא לא תהיה עצמאית כלכלית – אמרתי את זה גם בדיון הקודם שלך – הסיכוי שלה לחזור לבן זוג האלים הוא 66%

פנינה תמנו: אז מעניין באמת בעניין הזה של המקלטים מה התוכנית שקיימת ספציפית

פנינה תמנו:  דיברת על ההשמה

פנינה תמנו:  בסוף, זה חייב להיות יחד עם זרוע עבודה ויחד אתכם, חייבת להיות השמה

פנינה תמנו:  העצמאות הכלכלית - - -     

תמר שוורץ: היא קריטית, אבל לא להתמקד רק ביוצאות מקלטים, סליחה, גברתי היושבת-ראש

תמר שוורץ:  חשוב להתמקד בנשים שבקהילה, את גם ראית את הנתונים של מריה, 20,000 מטופלות במרכזי אלימות, 800,000, כנראה, נפגעות אלימות

תמר שוורץ:  במקלטים יש מאות בודדות

תמר שוורץ:  חלילה, ליבי לא גס - - -     

פנינה תמנו: אתן מטפלות ב-750

פנינה תמנו:  בואי תגידי לי מה המציאות שאתם למדים והן חוות, איפה הלקונה העיקרית

תמר שוורץ: אני אתייחס לזה מייד, רק חשוב לי להגיד את ההערה השלישית שלא חשבתי להתייחס אליה אבל חברתי משדולת הנשים העלתה את הנושא של הנשק, ואני הייתי שמחה אם גברתי הייתה מייחדת לזה דיון משום שאני הייתי נציגת ארגוני הנשים בוועדת רונן שהייתה ב-2018 שמינה השר ארדן לבחינת תבחיני מתן רישיונות לכלי ירי

פנינה תמנו: ששם מכניסים גם את היחס - - -     

תמר שוורץ: וגילינו לתדהמתנו שם – ואגב, המלצות הוועדה, הן כבר פורסמו אז אני רשאית גם לדבר עליהן – מדהים כמה אין מעבר של ידע בין הרשויות, אני ממש מתחננת בפנייך שתקיימי על זה דיון נפרד

תמר שוורץ:  עד היום הן לא יושמו, הגשנו את הדוח לשר ארדן

תמר שוורץ:  אני ממש חותמת על כל מילה שנאמרה שם למרות שהייתי הנציגה היחידה בין הרבה חברים שהיו שם שכולם היו נציגי משטרה

פנינה תמנו: יכול להיות שצריך למהר לפני שהם יקלו במדיניות

תמר שוורץ: אני שמעתי את האמירה הזאת על הקלה במדיניות

תמר שוורץ:  אני רוצה להגיד לך, גברתי, שזה לא רק אם הנשק יורה, זה מה שחשוב להבין

תמר שוורץ:  כשאישה יודעת שיש לבן זוג שלה נשק, אפילו אם הוא לא ייגע בו, עצם הידיעה מייד משאירה אותה בשקט, קטנה, כנועה, צייתנית ודרוכה כי היא יודעת שהוא יכול

תמר שוורץ:  רק זה שהיא יודעת שהוא יכול ימנע ממנה לעשות כל דבר, גם לפנות לעזרה

פנינה תמנו: כי זה אומר שיש שם אלימות כלשהי אם היא מרגישה - - -     

תמר שוורץ: זה ברור, ואין מעבר

תמר שוורץ:  למשל בביטוח לאומי, נפגעי נפש, אין מעבר - - -     

פנינה תמנו: בסדר, אבל זה צריך להיות תבחין

גלי עציון: אבל הרבה פעמים התבחין הזה לא ידוע כי היא לא התלוננה בשום מקום ואת לא יודעת את זה

תמר שוורץ: לא, זה גם כשהן מתלוננות

תמר שוורץ:  אנחנו גילינו שם לקונות במעבר הידע בין הגופים השונים

פנינה תמנו: אולי צריך אישור, חתימה של בן/בת הזוג – אני לא צוחקת

פנינה תמנו:  אנחנו בעצם יכולים להכניס נשים למצב מאוד מוטרף

פנינה תמנו:  עכשיו, כשאת ככה מתארת את זה

תמר שוורץ: אני ממש ממליצה שדוח ועדת רונן, שהוא דוח מצוין, יהיה כאן מצע לדיון הבא שתקיימי בנושא הזה כי זו באמת סוגיה לא של מספר דקות, זאת סוגיה סבוכה, עמוקה, עם הרבה לקונות

פנינה תמנו: מה שאני הייתי רוצה לדעת, נציגת הבט"ל

פנינה תמנו:  תמר, נכון?     

כנרת מנגן אלמליח: כנרת

פנינה תמנו: כנרת, סליחה

פנינה תמנו:  כנרת, בסוף, אתם צריכים לגבש גם את הדברים שנאמרים פה ולהציג את זה בפני שר שלכם או המנכ"ל, דווקא עכשיו כי זה ממש עכשיו קורה

פנינה תמנו:      אנחנו לא רוצים להיות במצב שגם יש חוסר בהעברת מידע, ונגיד ונפתח תיק לגבי מישהו במשטרה, ואולי לא במשטרה, אולי היא פנתה לאלומה או לרווחה - - -     

תמר שוורץ: או נפגע נפש בביטוח לאומי שידוע ולא מדווח

פנינה תמנו: בדיוק

פנינה תמנו:  שזה בכלל חמור

תמר שוורץ: כן

תמר שוורץ:  זה מה שמצאנו בוועדה

פנינה תמנו: שזה בכלל חמור

פנינה תמנו:  שמה? מתמודד נפש, שלא בהכרח יכול להחזיק נשק

תמר שוורץ: אין קשר בין הביטוח הלאומי

תמר שוורץ:  הנושא של הפרטיות והסודיות

פנינה תמנו: נורא

פנינה תמנו:  עכשיו צריך לדעת איך אנחנו בכל זאת מהדקים את הדבר הזה

תמר שוורץ: אני באמת ממליצה לכם לקרוא את דוח הוועדה

פנינה תמנו: בעיניי, תעשו עבודה זריזה, אני בטוחה שכולן כאן יסייעו

פנינה תמנו:  אם יש דברים שאנחנו יכולים לסייע בהעברת מידע, נעביר לכם, אבל אתם חייבים להגיש ולהדליק נורה וזרקור

פנינה תמנו:  זה התפקיד שלך, כנרת, וכל מי שאמון על התוכנית הלאומית הזאת – זה לומר, רוצים להקל, זאת מדיניות

פנינה תמנו:  יכול להיות, זה בסדר, רוצים להקל, אין בעיה

פנינה תמנו:  בזה אתם לא יכולים להקל, לא בחלק הזה

פנינה תמנו:  לא בחלק הספציפי הזה

פנינה תמנו:  אם יש תלונה על מישהו שהוא אלים, לא יקבל נשק

תמר שוורץ: אני רק אשלים את השאלה האחרונה

פנינה תמנו: רק לסכם כי אנחנו נכנסנו לדיון הבא והוא לא פחות חשוב

תמר שוורץ: את ביקשת ממני להתייחס לפרקטיקה שאנחנו עובדות

תמר שוורץ:  באמת הפרקטיקה הזו היא פרקטיקה ייחודית שקיימת כבר 15 שנה ומ-2018 אנחנו במיזם משותף עם משרד הרווחה, שאנחנו מאוד שמחות וגאות בו, והפרקטיקה שלנו עובדת מנהרייה ועד אופקים על ידי מאות מנטוריות מתנדבות

תמר שוורץ:  אני מזמינה אותך אחרי הקריירה הפוליטית לבוא אלינו

פנינה תמנו: הייתי בעבר ואני אבוא עכשיו

תמר שוורץ: שלכל משתתפת, כך אנחנו קוראות למטופלות שלנו, זה הביטוי הכי שוויוני שיש, היא משתתפת בתוכנית השיקום שלה, אנחנו מצמידות מנטורית, יכולה לקבל גם אימון בהתנדבות, מלגות ללימודים, מלגות להולמס פלייס, לעבוד על דימוי הגוף שלה, לפטופ

תמר שוורץ:       המטרה בסוף היא שהאישה תעמוד על הרגליים, תדע להתנהל עם חשבון בנק, להתנהל עצמאית כלכלית ולמצוא עבודה שהיא אוהבת, שבנטיות שלה, שבחוזקות שלה ושמפרנסת אותה בכבוד משום שאם היא עצמאית כלכלית, אין לה סיכוי כמעט לחזור לבן זוג האלים ואם היא לא עצמאית כלכלית, 66% חוזרות

תמר שוורץ:  זאת דלת מסתובבת

תמר שוורץ:  תודה לך

פנינה תמנו: תודה רבה לך

פנינה תמנו:  אנחנו ממשיכים, זה דיון שהוא בתוך דיון, שהוא ממשיך את נושא המאבק באלימות כלפי נשים

פנינה תמנו:  מי שלא הספיקה עדיין לדבר – בכל זאת חשוב לי להגיד את השמות של חלק מהארגונים שנמצאים ולא קיבלו רשות דיבור למרות שביקשו

פנינה תמנו:  אתן יכולות להישאר

קריאה: נמצאות ונמצאים

פנינה תמנו: אל תתקן אותי באמצע שאני מדברת

פנינה תמנו:  אם תרצה ללמד אותי עברית, אחרי הדיון

פנינה תמנו:  עורכת דין גילי ורון, ויצו; עורכת דין קרן הורוביץ, מרכז רקמן, נמצאת כאן; אתן יכולות להישאר, יכול להיות שבהקשר הזה תוכלו גם להוסיף את הדברים האחרים

פנינה תמנו:  צילית יעקובסון, בת מלך; פנינה בן ארי, נבחרות, שלום לך; נורית, אני רוצה כן לאפשר לך לדבר כמי שעשתה לא מעט בכנסת הקודמת – רעייתו של יושב-ראש הכנסת היוצא; איתי – חשבת שאני אדלג עליך –המעגל השני

פנינה תמנו:  חשוב, סבים וסבתות

איתי פלס: 	יש לי דברים חשובים להגיד

פנינה תמנו: אני יודעת שזה נושא חשוב, אתה גם תתבטא בהמשך אם תישאר בדיון

פנינה תמנו:  בבקשה, נורית

פנינה תמנו:  אני מבקשת מעכשיו דקה כדי שאנחנו נוכל להתכנס לסיפור של המעקב אחר החוק החשוב

נורית לוי: שלום לכולם

נורית לוי:  קודם כול, תודה, פנינה

פנינה תמנו: שנייה, הם הולכים 

פנינה תמנו:  תודה לנציגי המשטרה

פנינה תמנו:      אנחנו צריכים לסכם

פנינה תמנו:  אני עוד לומדת את תפקידי כיושבת-ראש ועדה

פנינה תמנו:  נציגים, נא להישאר, שאני אסכם

פנינה תמנו:  לא תלכו בלי עבודה

פנינה תמנו:  סליחה, נורית

פנינה תמנו:  נורית, תדברי דקה ואז אני מסכמת

נורית לוי: אז שלום לכולם

נורית לוי:  תודה לפנינה שמובילה את הוועדה ביד רמה

נורית לוי:  תודה לתמר על הכנת הנשים להעצמה בנושא הכלכלי, אנחנו נעבוד בשיתוף פעולה

נורית לוי:      שמי נורית לוי, ואני יזמתי יחד עם עמותת אישה לאישה מיזם שנקרא "איתך לאורך כל הדרך", כשמו כן הוא

נורית לוי:  נשים יוצאות מהמקלטים, בעצם זה סיפור אישי שנתקלתי בו לפני הרבה שנים

נורית לוי:  באתי בהתנדבות לאחד המקלטים ונתקלתי בנשים שמגיעות פעם שנייה למקלט

נורית לוי:  הסיבה המרכזית אחרי שהן יצאו זה תחושת הבדידות, זה היה הניצוץ הראשון

נורית לוי:       כשמיקי לוי בעלי היה יושב-ראש, הסתובבתי איתו במקלטים שונים וראיתי כמה שהמקלט הוא קשה, אבל יש שם הגנה והנשים נמצאות בטיפול, אבל כשהן יוצאות, גם אחרי דירת המעבר יש תחושה של בדידות

נורית לוי:      "איתך לאורך כל הדרך", יחד עם עמותת אישה לאישה, עם בת מלך – אנחנו מקווים שויצו – המטרה היא להכין נשים בקהילה

נורית לוי:  פניתי לנשים בקהילה וראיתי שיש מענה

פנינה תמנו: המטרה היא שהן יתנדבו, ילוו, יהיו מנטורים

נורית לוי: ילוו, גם טיפולית, גם הסברית

נורית לוי:  יש רצון אבל הן לא יודעות איך

נורית לוי:  ואז, כבר בסוף החודש, בפברואר, מתחיל קורס להכנת מנטוריות, כשבעצם החזון הוא להפיץ את זה בכל הארץ

נורית לוי:  אני אשמח, מריה, להכיר אותך על מנת שנשתף פעולה

נורית לוי:  תודה רבה ובהצלחה לכולנו

פנינה תמנו: תודה רבה

פנינה תמנו:  יישר כוח לך ולנשים שמתנדבות

פנינה תמנו:  אני רוצה לסכם את הדיון הקודם

פנינה תמנו:  חשבתי שהכול זה סיכום

פנינה תמנו:  האירה את תשומת ליבי מנהלת הוועדה שצריך לעשות את הסיכום כדי שבאמת תוכלו גם לרשום לכן את ההערות

פנינה תמנו:       ראשית, בהחלט רואים שנעשית עבודה מאז 2016, מאז שיצאה התוכנית, עם קפיצה משמעותית ב-2019 כשהוקצה תקציב ייעודי לעניין, ולא רק נייר שבא וקובע שישנה תוכנית

פנינה תמנו:  אני יודעת שיש מי מהמשרדים, ולא מעט, שבכל זאת לא המתינו לתקציב אבל רשמתי כיושבת-ראש הוועדה שללא ספק, מרגע שהוקצה התקציב הצבוע יש עבודה שהיא אינטנסיבית

פנינה תמנו:       הוועדה מבקשת ממשרד הרווחה לקיים שולחן עגול שגם הארגונים שותפים

פנינה תמנו:  באמת, יש לעיתים  תובנות שהן מצילות חיים, אנחנו שמענו והתרשמנו ואני מבקשת שתמצאו את הפלטפורמה הנכונה לעבוד איתן בשיתוף פעולה, לא כי מי מהן מחפשת כבוד אלא כי הן עוסקות בזה יומיום ומטפלות גם כפי שראיתן במאות, אם לא באלפים כשאנחנו מדברים במצטבר

פנינה תמנו:      אני מבקשת, למרות שיש אחוז השמה יחסית גבוה ואיוש של התקנים, להעביר אלינו פר משרדים ספציפית רק על התקנים מה לא מאויש ולהאיץ את העבודה של איוש התקנים בכלל המשרדים השותפים לתוכנית

פנינה תמנו:       לעניין הקמפיין ההסברתי לציבור, נא להוסיף את ציבור העולים החדשים, העולות החדשות, במגוון השפות, וכמובן המגזר החרדי, שנאמר שהתחיל קמפיין, אני לא בטוחה שהוא מספק ולכן יש פה ארגונים

פנינה תמנו:  ולא סתם אמרתי, גם ארגונים, לעיתים כשאתה עושה קמפיין במגזר החרדי, אני מצפה שהמשרד ידע לשתף פעולה ולשלב זרועות עם מקלטים שמיועדים למגזר חרדי, עם ארגונים שעובדים עם הנשים מהמגזר החרדי, אחרת פשוט זה יהיה מאמץ שהוא לא בהכרח עם תנובה ותמורה נכונה

פנינה תמנו:       משרד החינוך

פנינה תמנו:  התוכנית מרשימה מאוד, 250 בתי ספר זה לא מספיק

פנינה תמנו:  המטרה היא שכמי שמתכללים את התוכנית – משרד הרווחה, גברת קיסוס – כן למצוא את הפתרון, יחד עם משרד החינוך, שזו תהיה הכשרה – לא הכשרה אבל תוכנית שמיועדת לכלל הילדים שאתם מכוונים אליהם בשכבת הגיל הנכונה והרצויה, בנות ובנים

פנינה תמנו:  אין 250, זה צריך להיות לכולם, מתוך הבנה שזה יכול להיות משהו שהוא יכול לשנות את המציאות קדימה

פנינה תמנו:      מבקשת מכם, משרד הרווחה, להעביר לי כפי שביקשתי את תמונת המצב, כמה מקומות – תקראו לזה מקלטים – לגברים אלימים ושזקוקים לטיפול קיימים, בין אם זה בתים, בין אם זה הוסטלים, אנחנו צריכים לקבל את תמונת המצב כולה

פנינה תמנו:      לעניין משרד הבט"ל, הוועדה מבקשת - - -     

פנינה תמנו: הבנתי שקוראים לו הבל"מ

פנינה תמנו: אני רוצה לקרוא לו בט"ל

פנינה תמנו: תעשי מה שבא לך

פנינה תמנו:  את היושבת-ראש

דבורה ביטון: אנחנו עוד לא משוכנעים שזה נכון

פנינה תמנו: אני לא קיבלתי את זה כתוב

פנינה תמנו:  אם זה לא עבר חקיקה אני יכולה עדיין לקרוא לו בט"ל

פנינה תמנו:  עבר חקיקה?     

דבורה ביטון: לא עבר חקיקה

פנינה תמנו: לא עבר חקיקה

פנינה תמנו:  ראשית, אני מדגישה את הצורך שהגורמים האמונים בתוך המשרד והנציגים שנמצאים כאן בוועדה יכוונו וידאגו שיהיה שיח ער מול מקבלי ההחלטות במשרד – בין אם זה המנכ"ל, בין אם זה השר – דווקא בעת הזאת כאשר ישנה רוח המבקשת להקל במתן הרישיונות לאור הצורך האמיתי במאבק בטרור

פנינה תמנו:       לצד זאת, ללא ספק, הלקונה הקיימת באי נגישות והעברת המידע בין כלל הגופים, כולל עבר של מי מהמועמדים, לקבלת נשק, שאיננו יכולים להיות חשופים להם וצריך למצוא את הדרך בכל זאת כשמדובר בנשק להיות חשופים למידע

פנינה תמנו:  מי שרוצה אקדח, שיואיל בטובו לחשוף את עברו

פנינה תמנו:       אתם תצטרכו להביא את כל הלקונות שקיימות בפני השר בן גביר

פנינה תמנו:  בין היתר, שזה לא תלוי בשר ובמנכ"ל, אנחנו מבקשים שתצא הנחיה שגבר שאותר כאלים, שהוצא נגדו צו הגנה, לא יקבל ב-sms-ים או בכל דרך אחרת שהיא בעיניי שערורייתית, את העובדה שהולכים להחרים לו את הנשק

פנינה תמנו:  זה נותן לו זמן חלילה לבצע פעולות בלתי רצויות

פנינה תמנו:       משרד המשפטים, לעניין צווי ההגנה והעובדה ש-15% מצווי ההגנה מגיעים לאגף רישוי כלי ירייה ללא פרטים, אנחנו רוצים תוכנית שתוגש לוועדה איך אתם הצלחתם לצמצם את ה-15% כי זה באמת סיכון ואחוז מאוד מאוד גבוה

פנינה תמנו:       אלה הן ההמלצות שלי, כמובן מתוך הבנה שבתוכנית, אנחנו מתכנסים לקראת תקציב מדינה, זה צריך להיות במגמת עלייה ולא במגמת ירידה מבחינה תקציבית, וזה גם בכושר המנהיגות שלכם כמי שמלווים את התוכנית הזאת שנים ארוכות, כמי שאמונים על המלאכה היומיומית והסיזיפית והלא פשוטה, וזו גם הזדמנות לכולם – בין אם זה המשטרה, עובדים סוציאליים וכלל המשרדים שעוסקים בעניין – לומר לכם תודה

פנינה תמנו:       סיימנו את הדיון הספציפי הזה ואנחנו עוברים לדיון הבא

פנינה תמנו:       תודה, הישיבה נעולה